**ᒫᓐᓇ ᐃᒪᓐᓇᐃᓕᖓᔪᖅ:**

**ᐅᓇ ᑐᓴᒐᒃᓴᖅ ᑕᕆᔭᒐᒃᓴᐅᓪᓗᓂ ᐱᓯᒪᔪᖅ ᐃᓕᓐᓂᐊᕆᐊᖅᑎᑕᐅᕙᓚᐅᖅᑐᑦ ᐃᓱᒪᓕᐅᕆᔨᑦ ᐸᐸᑦᓯᔨᑦ, ᐅᑯᐊᓗ ᐱᓕᕆᐊᕇᓐᓇᕐᓂᐊᖅᑕᖏᑦ ᑖᓐᓇ ᑕᕐᕆᔭᒐᒃᓴᖅ ᓴᕿᑕᐅᓚᐅᕐᓂᖓᓂᑦ. ᐅᑯᐊ ᐸᐸᑦᓯᔨᑦ ᐱᔭᕇᖅᓯᒪᓕᖅᑐᑦ ᒫᓐᓇ ᓴᓇᔭᒥᖕᓂᒃ**

**ᐃᑲᔪᖅᑐᑦ ᑐᒃᓯᕋᐅᑎᓂᒃ, ᐱᓕᕆᔭᕆᐊᓕᖕᓂᒃ ᑕᑕᑎᖅᑕᐅᓯᒪᔪᓂᒃ, ᐊᒻᒪᓗ ᑐᓴᕐᑎᑦᑎᖃᑦᑕᖅᑐᑦ ᐱᔾᔪᑎᒋᓪᓗᒍ ᐃᓄᒃ ᖃᐅᔨᓴᖅᑕᐅᕙᓪᓕᐊᓂᖓ ᐊᒻᒪᓗ ᐊᓯᐊᒎᕐᕕᒋᔪᓐᓇᕐᒥᔭᖏᑦ ᐊᐃᕙᐅᑎᒋᓗᒋᑦ ᐃᓱᒪᓕᐊᒃᓴᐃᑦ ᓱᓕ ᐊᑐᐃᓐᓇᐅᔪᑦ ᑕᒡᕙᖓᑦ ᐃᐱᖅ ᐃᖃᖅᑐᖅᑕᐅᑎᑦᑎᓂᖓ ᐱᔨᑦᑎᕋᖅᑎᑦ ᑲᓇᑕ ᑎᒥᖓ ᑖᒃᑯᓄᖓ ᖃᐅᔨᓴᖅᑕᐅᕙᓪᓕᐊᔪᒪᓗᓂ ᐆᒃᑐᕈᑎᑦ ᐅᖃᓘᑎ ᑐᓴᒐᒃᓴᐅᔪᑦ:**

**ᐊᑭᖃᕆᐊᖃᓐᖏᑦᑐᖅ ᑖᓐᓇ 1-877-635-2648 ᐊᒻᒪᓗ ᖃᕆᓴᐅᔭᒃᑯᑦ ᐅᕙᓂ** [**www.myrecordsmychoice.ca**](http://www.myrecordsmychoice.ca)**.**

ᐅᕙᓐᓂᒃ ᑎᑎᕋᖅᓯᒪᔪᑦ, ᐅᕙᖓ ᐃᓱᒪᖅᓲᑎᒃᑲ

ᔪᓯᕖᓐ, ᐃᓕᓐᓂᐊᕆᐊᖅᑎᑕᐅᓯᒪᓂᑯᑦ ᒫᓐᓇᒧᑦ ᐃᓅᔪᑦ, ᑐᓴᖅᓯᒪᔪᑦ ᑐᓴᒐᒃᓴᑎᒍᑦ ᐃᓱᒪᓕᐅᕆᓯᒪᓕᕐᓂᖏᓐᓂᒃ ᑕᒪᑐᒥᖓ ᐊᑐᓂ ᐱᓂᕐᓗᒃᑕᐅᓂᕋᖅᑐᓂᒃ ᖃᐅᔨᓇᓱᒍᓯᖅ (IAP) ᐊᒻᒪᓗ ᐊᐃᕙᐅᑎᓐᖏᓪᓗᑎᒃ ᐋᕿᒋᐊᕈᑎᖏᑦ (ADR) ᑎᑎᖃᖏᑦ. ᑕᐃᑲᓂ `ᔪᓯᕖᓐ ᑲᑎᒪᖃᑎᖃᖅᑐᖅ ᑕᒪᑐᒧᖓ ᓴᓇᔨᓂᒃ, ᐸᑎ, ᔪᓯᕖᓐ ᐊᐱᖅᓱᕈᒪᓕᓚᐅᖅᑐᖅ ᑐᑭᓯᑲᓐᓂᕈᒪᓪᓗᑎᒃ.

ᖃᐅᔨᒪᒍᖕᓂ, ᐸᑎ, ᑐᓴᐅᒪᓕᕋᒪ ᑕᒪᑐᒥᖓ “ᐅᕙᓐᓂᒃ ᑎᑎᕋᖅᓯᒪᔪᑦ, ᐅᕙᖓ ᐃᓱᒪᖅᓲᑎᒃᑲ, ᐊᒻᒪᓗ ᐃᒪᐃᒻᒪᑦ, ᓯᕗᓪᓕᖅᐸᐅᓚᐅᖅᑐᖓ, ᑕᐃᒪᓗ ᐃᓱᒪᔪᖓ ᐊᐃᕙᐅᑎᓐᖏᑦᑐᓂᑦ ᐋᕿᒋᐊᕈᑎᓂ ᑎᑎᕋᖅᓯᒪᔪᖃᕐᒥᔪᖅ.

ᑭᐅᔪᓐᓇᖅᑕᒋᑦ ᐊᐱᖁᑏᑦ, ᖃᓄᖅ ᐃᓕᖕᓂᒃ ᐃᑲᔪᕈᓐᓇᖅᐳᖓ?

ᐃᖅᒪᖄ ᓯᕗᓪᓕᖅᐹᒥᒃ ᖃᐅᔨᔪᒪᔪᖓ ᓱᓇᐅᖕᒪᑕ “ᐅᕙᓐᓂᒃ ᑎᑎᕋᖅᓯᒪᔪᑦ”?

ᑕᐃᒪᓗ `ᔪᓯᕖᓐ, ᖃᐅᔨᒪᕗᑎᑦ ᐅᓇ ᐊᑐᓂ ᐱᓂᕐᓗᒃᑕᐅᓂᕋᖅᑐᓂᒃ ᖃᐅᔨᓇᓱᒍᓯᖅ ᓯᕗᓪᓕᖅᐸᐅᓚᐅᖅᑐᖅ ᑮᓇᐅᔭᖅᑖᕐᑎᑦᑎᓂᒃᑯᑦ ᐊᖕᖏᖃᑎᒌᒍᑎᓂᒃ ᑖᒃᑯᐊ ᐃᓅᔪᑦ ᐆᒃᑐᕈᓐᓇᕐᓂᐊᕐᒪᑕ ᐊᑭᓕᖅᑕᐅᓗᑎᒃ ᓱᑯᑕᐅᔪᕕᓃᑦ ᐊᒃᑐᕈᑦᑎᑕᕕᓃᑦ ᐃᓕᓐᓂᐊᕆᐊᖅᑎᑕᐅᓯᒪᓪᓗᑎᒃ.

ᐅᓇ ᐊᐃᕙᐅᑎᓐᖏᓪᓗᑎᒃ ᐋᕿᒋᐊᕈᑎᑦ ᑐᓂᐅᖃᐅᑕᐅᓚᐅᖅᑐᖅ ᐱᒋᐊᓚᐅᖅᑎᓐᓇᒍ ᐊᑐᓂ ᐱᓂᕐᓗᒃᑕᐅᓂᕋᖅᑐᓂᒃ ᖃᐅᔨᓇᓱᒍᓯᖅ, ᑕᐃᑲᖓ 2003 ᑎᑭᓪᖢᒍ 2007.

ᑕᐃᒪᓗ ᐃᓚᐅᓚᐅᕈᕕᑦ ᐊᐃᕙᐅᑎᓐᖏᓪᓗᑎᒃ ᐋᕿᒋᐊᕈᑎᓂ ᐱᓕᕆᔭᐅᑎᓪᓗᒋᑦ ᐅᒡᕙᓘᓐᓃᑦ ᐊᑐᓂ ᐱᓂᕐᓗᒃᑕᐅᓂᕋᖅᑐᓂᒃ ᖃᐅᔨᓇᓱᒍᓯᕐᒥᒃ, ᑎᑎᕋᖅᓯᒪᔪᖃᓕᓚᐅᖅᑐᖅ ᐃᑲᔫᑎᓂᒃ ᐃᒡᕕᑦ ᑮᓇᐅᔭᖅᑖᕋᓲᑎᖏᓐᓄᑦ. ᐅᑯᐊ ᐃᓕᖕᓂᒃ ᑎᑎᕋᖅᓯᒪᔪᑦ ᑐᓴᓕᖅᑕᑎᑦ, ᑕᒪᕐᒥᒃ ᐱᓕᕆᔾᔪᑕᐅᔪᑦ ᐃᒪᓐᓇ:

* ᐊᑐᓂ ᐱᓂᕐᓗᒃᑕᐅᓂᕋᖅᑐᓂᒃ ᖃᐅᔨᓇᓱᒍᓯᕐᒧᑦ ᐊᒻᒪᓗ ᐊᐃᕙᐅᑎᓐᖏᓪᓗᑎᒃ ᐋᕿᒋᐊᕈᑎᑦ ᑕᑕᑎᕆᐊᓕᑦ;
* ᑎᑎᕋᖅᓯᒪᔪᑦ ᐃᒡᕕᑦ ᓵᖓᔭᐅᓪᓗᑎᑦ ᐅᖃᐅᓯᕕᓂᖅᑎᑦ, ᐊᑎᖃᖅᑐᑦ ᐅᖃᐅᓯᕐᓂᒃ ᑎᑎᕋᖅᓯᒪᔪᑦ;
* ᓂᐱᓕᐅᖅᓯᒪᔪᑦ ᐃᒡᕕᑦ ᐅᖃᐅᓯᖏᓐᓂᒃ ᓵᖓᔭᐅᑎᓪᓗᑎᑦ; ᐊᒻᒪᓗ
* ᐃᓱᒪᓕᐊᑦ ᐃᒡᕕᑦ ᑮᓇᐅᔭᖅᑖᕋᓲᑕᓂᒃ. ᐃᒡᕕᑦ ᐱᓕᕆᔭᐅᓃᑦ, ᑖᓐᓇᐅᕗᖅ ᐃᓱᒪᓕᐊᖏᑦ ᐃᒡᕕᑦ ᐊᑐᓂ ᐱᓂᕐᓗᒃᑕᐅᓂᕋᖅᑐᓂᒃ ᖃᐅᔨᓇᓱᒍᓯᕐᒥᑦ ᑮᓇᐅᔭᖅᑖᕋᓲᑎᖕᓂᑦ, ᑕᐃᒪᓗ ᓴᖑᓚᐅᖅᑐᑎᑦ ᑕᒡᕙᖓᑦ ᐊᐃᕙᐅᑎᓐᖏᓪᓗᑎᒃ ᐋᕿᒋᐊᕈᑎᖏᑦ ᑕᒡᕗᖓ ᐊᑐᓂ ᐱᓂᕐᓗᒃᑕᐅᓂᕋᖅᑐᓂᒃ ᖃᐅᔨᓇᓱᒍᓯᕐᒧᑦ.

ᐅᑭ. ᑕᐃᒪᓗ ᓇᓃᓕᖅᐸᑦ ᐅᕙᓐᓂᒃ ᑎᑎᕋᖅᓯᒪᔪᑦ ᒫᓐᓇ?

ᐃᒡᕕᑦ ᐱᑎᑦ ᐊᑐᓂ ᐱᓂᕐᓗᒃᑕᐅᓂᕋᖅᑐᓂᒃ ᖃᐅᔨᓇᓱᒍᓯᖅ ᐊᒻᒪᓗ ᐊᐃᕙᐅᑎᓐᖏᓪᓗᑎᒃ ᐋᕿᒋᐊᕈᑎᖏᑦ ᑎᑎᖃᖏᑦ ᐱᓯᒪᔭᐅᔪᑦ ᑕᐃᑲᓂ ᐊᑐᓂ ᐱᓂᕐᓗᒃᑕᐅᓂᕋᖅᑐᓂᒃ ᖃᐅᔨᓇᓱᒍᓯᖅ ᐸᐸᑦᓯᔨᒃᑯᖏᓐᓂᑦ ᑎᑎᕋᕐᕕᖓᓂ ᐅᓕᔭᐃᓇ, ᓴᔅᑳᑦᓱᐊᓐ.

ᑕᐃᒪᑦᑕᐅᖅ ᐊᓯᖏᑦ ᐅᕙᓐᓂᒃ ᑎᑎᕋᖅᓯᒪᔪᑦ ᐊᑐᖅᑕᐅᓚᐅᖅᑐᑦ ᓈᓚᒃᑕᐅᑎᓪᓗᖓ. ᖃᓄᐃᑕᐅᓂᐊᖅᐸᓪᓕ ᑕᐃᒃᑯᐊ?

ᐅᑯᐊ ᐸᐸᑦᓯᔩᑦ ᑎᓕᔭᐅᓯᒪᔪᑦ ᐃᕐᖐᓐᓇᖅ ᓱᕋᒃᑎᖃᑦᑕᕐᓗᒋᑦ ᐊᓯᖏᑦ ᑎᑎᖃᑦ ᐊᑐᖅᑕᐅᓚᐅᖅᑐᑦ ᐃᓱᒪᒃᓴᖅᓯᐅᕈᑕᐅᓪᓗᑎᒃ ᐃᒡᕕᑦ ᑮᓇᐅᔭᖅᑖᕋᓲᑎᖓᓂᒃ, ᓲᕐᓗ ᑕᐃᒃᑯᐊ ᐋᓐᓂᐊᕕᖕᒥᑦ ᑎᑎᕋᖅᑕᐅᓯᒪᔪᑦ ᐊᒻᒪᓗ ᐃᖅᑲᓇᐃᔮᕐᓂᒃ ᑎᑎᕋᖅᓯᒪᔪᑦ, ᐃᓱᓕᑎᓪᓗᒍ ᑖᓐᓇ ᑮᓇᐅᔭᖅᑖᕋᓲᑎᕕᓃᑦ.

ᖃᓄᕐᓕ ᑕᐃᒃᑯᐊ ᐃᓚᐅᓚᐅᖅᑐᑦ ᑮᓇᐅᔭᖅᑖᕋᓲᑎᓐᓂᒃ ᐱᓕᕆᑎᓪᓗᖓ?

ᑭᓇᑐᐃᓐᓇᖅ ᐱᓯᒪᓐᓂᕈᓂ ᑕᕐᕋᖏᓐᓂᒃ ᐃᓕᖕᓂᒃ ᑎᑎᕋᖅᓯᒪᔪᓂᒃ ᐱᔾᔪᑎᒋᓪᓗᒍ ᐱᓕᕆᖃᑕᐅᓯᒪᒐᒥᒃ ᐃᒡᕕᖅ ᓈᓚᒃᑕᐅᓂᖓᓂᒃ - ᓲᕐᓗ ᑲᓇᑕᐅᑉ ᒐᕙᒪᒃᑯᖏᑦ ᐅᒡᕙᓘᓐᓃᑦ ᑐᒃᓯᐊᕐᕖᑦ - ᐅᑯᐊ ᐊᓯᒥᖕᓄᒃ ᑐᓴᕐᑎᑦᑎᔾᔪᑎᒋᓂᐊᓐᖏᑕᖏᑦ ᐊᒻᒪᓗ ᓱᕋᑦᑎᓗᒋᑦ ᑕᕐᕋᖏᑦ ᐊᑐᖅᑕᐅᑲᓐᓂᔮᕈᓐᓃᖅᐸᑕ ᐃᒡᕕᑦ ᑮᓇᐅᔭᖅᑖᕋᓲᑖᓄᑦ.

ᑭᓯᐊᓂᓕ ᓈᓚᒃᑕᐅᓚᐅᖅᓯᒪᔪᖓ ᐃᒻᒪᑲᓪᓚᐅᓕᖅᑐᖅ, ᐊᒻᒪᓗ ᐃᓱᒪᓕᐅᕆᔭᕇᓚᐅᖅᑐᑦ ᐱᔭᕇᑐᐊᕐᒪᑦ. ᖃᓄᐃᒻᒪᑦ ᐊᐱᕆᔭᐅᓕᕆᕗᖓ ᐱᔾᔪᑎᒋᓪᓗᒋᑦ ᐅᕙᓐᓂᒃ ᑎᑎᕋᖅᓯᒪᔪᓂᒃ ᒫᓐᓇ?

ᑕᐃᑲᓂ ᐅᒃᑑᐸ 2017, ᐅᑯᐊ ᑲᓇᑕᐅᑉ ᐃᖃᖅᑐᐃᔨᕐᔪᐊᖏᑦ ᐃᓱᒪᓕᐅᕆᓚᐅᖅᑐᑦ ᖃᓄᐃᓕᔭᐅᓂᐊᕐᒪᖔᑕ ᑖᒃᑯᐊ ᑎᑎᕋᖅᓯᒪᔪᑦ ᑮᓇᐅᔭᖅᑖᕋᓲᑎᖏᑦ ᐊᓂᒍᖅᑎᓪᓗᒋᑦ.

ᖃᐅᔨᒪᕗᑎᑦ, ᐃᒡᕕᑦ ᑎᑎᖃᖁᑎᑦᑎ ᐊᑦᑕᕐᓇᓗᐊᖅᑐᓂᒃ ᑎᑎᕋᖅᓯᒪᔾᔪᑎᖃᕐᒪᑕ ᐱᔾᔪᑎᒋᓪᓗᒍ ᐋᓐᓂᖅᑕᐅᖃᑦᑕᓚᐅᕐᓃᑦ ᐊᒃᓱᕉᑎᒋᓯᒪᔭᑎᑦ ᐊᒻᒪᓗ ᐃᓕᖕᓄᑦ ᐊᒃᑐᐃᓯᒪᖕᒪᑕ.

ᑎᑎᕋᖅᓯᒪᔪᑦ ᑕᒪᒃᑯᐊ ᐃᒡᕕᑦ ᐊᑎᕐᑎᑦ, ᑐᓴᕐᑎᑦᑎᔾᔪᑎᒋᓚᐅᖅᑕᑎᑦ ᐃᒡᕕᑦ ᐆᒃᑑᑎᖓᒍᑦ, ᐅᖃᖅᑕᑎᑦ ᑕᐃᑲᓂ ᓈᓚᒃᑕᐅᑎᓪᓗᑎᑦ, ᐅᓇᓗ ᐃᖃᖅᑐᐃᔨᑎᑐᑦ ᐃᓱᒪᓕᐅᖅᑎᖓᑦᑕ ᐅᖃᐅᓯᕆᓚᐅᖅᑕᖏᑦ ᐃᓕᖕᓂᒃ ᐱᔾᔪᑎᓖᑦ ᐃᓱᒪᒃᓴᖅᓯᐅᕋᓱᒡᖢᓂ, ᐊᒻᒪᓗ ᖃᑦᓯᑖᓚᒥᒃ ᐱᑎᑕᐅᓂᐊᕐᒪᖔᕐᐱᑦ.

ᑕᐃᒪᑦᑕᐅᖅ ᐱᑕᖃᕈᓐᓇᕐᒥᔪᑦ ᑎᑎᖃᖏᓐᓂ ᐃᒡᕕᑦ ᐋᓐᓂᐊᖏᓐᓂᒃ, ᐃᖅᑲᓇᐃᔮᕐᓂᒃ, ᐊᒻᒪᓗ ᑭᓱᑐᐃᓐᓇᖅ ᐱᕋᔭᒍᑎᕕᓂᖅᑎᑦ ᐃᒻᒪᑲᓪᓚᒃ. ᐊᖕᖏᖅᑕᐅᓯᒪᓚᐅᖅᑐᑎᑦ ᐅᑯᐊ ᑕᒪᕐᒥᒃ ᑭᓇᑐᐃᓐᓇᒧᑦ ᑐᓴᖅᑕᐅᑎᔮᓐᖏᑕᕗᑦ ᐊᒻᒪᓗ ᑭᓇᑐᐃᓇᐅᑉ ᑐᓴᕆᐊᖃᓐᖏᒻᒪᒋᑦ.

ᐃᖃᖅᑐᐃᕕᑦ ᐋᕿᒃᓯᓚᐅᖅᑐᑦ ᑖᒃᑯᐊ ᑮᓇᐅᔭᖅᑖᕋᓱᒃᑐᑦ ᐊᐅᓚᓪᓗᒋᑦ ᓇᖕᒥᓂᖅ ᐃᒻᒥᖕᓂᒃ ᑎᑎᕋᖅᓯᒪᔪᑦ. ᐅᓇ ᑐᑭᖃᖅᑐᖅ ᑕᐃᒪᓗᐊᑐᓂ ᐱᓂᕐᓗᒃᑕᐅᓂᕋᖅᑐᓂᒃ ᖃᐅᔨᓇᓱᒍᓯᖅ ᐊᒻᒪᓗ ᐊᐃᕙᐅᑎᓐᖏᓪᓗᑎᒃ ᐋᕿᒋᐊᕈᑎᖏᑦ ᑮᓇᐅᔭᖅᑖᕋᓱᒃᓯᒪᒐᕕᑦ, ᐃᒡᕕᑦ, ᐊᒻᒪᓗ ᐃᒡᕕᑐᐊᖅ ᐊᓯᖕᓂᐅᓐᖏᑦᑐᖅ, ᖃᓄᐃᓕᖓᑎᑦᑎᔪᓐᓇᖅᑐᑎᑦ ᐃᒡᕕᑦ ᐃᓕᖕᓂᒃ ᑎᑎᕋᖅᓯᒪᔪᓂᒃ.

ᐃᖃᖅᑐᐃᕕᒃᔪᐊᖅ ᐅᖃᖅᓯᒪᔪᖅ ᑕᐃᒪᓐᓇ ᐱᔾᔪᑎᒋᓪᓗᒍ ᑎᑎᕋᖅᓯᒪᔪᑦ ᑕᒪᕐᒥᒃ ᑭᓇᑐᐃᓐᓇᒧᑦ ᑐᓴᖅᑕᐅᑎᔾᔮᓐᖏᑕᕗᑦ ᐊᒻᒪᓗ ᑭᓇᑐᐃᓇᐅᑉ ᑐᓴᕆᐊᖃᓐᖏᒻᒪᒋᑦ, ᐃᕐᖐᓐᓇᖅ ᓱᕋᑦᑎᔭᐅᖃᑦᑕᕐᓂᐊᖅᑐᑦ, ᑭᓯᐊᓂ ᐃᒡᕕᑦ ᐱᓯᒪᔪᒪᒍᕕᒋᑦ ᐅᒡᕙᓘᓐᓃᑦ ᐃᑦᑕᕐᓂᑕᖁᑎᑖᕆᔭᐅᓗᑎᒃ,

ᖃᐅᔨᓴᕈᑕᐅᓗᑎᒃ, ᐊᒻᒪᓗ ᐃᓄᓕᒫᓄᑦ ᐃᓕᓐᓂᐊᕈᑕᐅᓗᑎᒃ ᑕᐃᑲᓂ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ. ᑕᐃᔭᕗᑦ NCTR-ᒥᒃ.

ᐃᖃᖅᑐᐃᕕᒃᔪᐊᖅ ᐅᖃᖅᓯᒪᔪᖅᑕᐅᖅ ᑕᐃᒪᓗ ᐱᑎᑕᐅᒍᕕᑦ ᑕᕐᕋᖏᓐᓂᒃ ᐃᓕᖕᓂᒃ ᑎᑎᕋᖅᓯᒪᔪᓂᒃ ᐅᒡᕙᓘᓐᓃᑦ ᐱᓯᒪᔭᐅᖏᓐᓇᓕᕐᓗᑎᒃ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᓂᑦ, ᑕᐃᒃᑯᐊ ᓇᓗᓇᐃᔭᖅᓯᒪᔪᑦ ᐊᓯᖕᓂᒃ ᐃᓄᐃᑦ ᐲᖅᑕᐅᓗᑎᒃ - ᒪᑐᐃᖅᑕᐅᔪᓐᓇᐃᓕᓗᑎᒃ.

ᑕᐃᒪᓐᓇ ᓇᖕᒥᓂᖅ ᐊᐅᓚᑦᑎᔪᓐᓇᕐᓂᐊᕋᕕᑦ ᖃᓄᐃᓕᔭᐅᔪᓐᓇᕐᕕᖃᖅᑎᓪᓗᒋᑦ ᐃᓕᖕᓂᒃ ᑎᑎᕋᖅᓯᒪᔪᑦ ᐊᒻᒪᓗ ᑐᓴᖅᑕᐅᔭᕆᐊᖃᓐᖏᒻᒪᑕᑦᑕᐅᖅ ᐊᓯᑎᑦ ᑕᒪᓐᓇ ᐃᒃᐱᒋᑦᑎᐊᕐᓗᒍ.

ᑭᓲᕙᑦ ᓂᕈᐊᖅᓯᒪᔪᓐᓇᖅᑕᒃᑲ? ᖃᓄᐃᓕᖓᔪᓐᓇᖅᐸᒃᑲ ᐅᕙᓐᓂᒃ ᑎᑎᕋᖅᓯᒪᔪᑦ?

# ᐄ, ᓂᕈᐊᖅᓯᒪᔪᓐᓇᖅᑐᑎᑦ ᐊᑐᕈᒪᔭᕐᓂᒃ, `ᔪᓯᕖᓐ.

* ᖃᓄᐃᓕᐅᕐᕕᖃᓐᖏᑦᑐᑎᑦ. ᐃᓕᖕᓂᒃ ᑎᑎᕋᖅᓯᒪᔪᖅ ᑭᓇᑐᐃᓐᓇᒧᑦ ᑐᓂᔭᐅᓂᐊᓐᖏᑦᑐᑦ ᐊᒻᒪᓗ ᓱᕋᑦᑎᔭᐅᕕᒃᓴᖃᖅᑐᑦ ᓯᑎᐱᕆ 19, 2027.
* ᐊᐱᕆᕗᓐᓇᖅᑐᑎᑦ ᐸᐸᑦᓯᔨᒃᑯᓄᑦ ᐊᐅᓪᓚᕐᑎᑦᑎᕕᐅᒍᒪᓗᑎᑦ ᐃᓕᖕᓂᒃ ᑎᑎᕋᖅᓯᒪᔪᓂᒃ ᐃᒡᕕᑦ ᐱᓯᒪᓂᐊᕋᕕᒋᑦ, ᐅᒡᕙᓘᓐᓃᑦ ᐊᓯᖕᓄᑦ ᑐᓴᖅᑕᐅᑎᓪᓗᒋᑦ.
* ᐃᒡᕕᑦ ᐱᓯᒪᔪᒪᔪᓐᓇᖅᑕᑎᑦ ᐊᑐᖅᑕᐅᑎᓪᓗᒋᑦ ᐃᑦᑕᕐᓂᑕᖁᑎᑖᕆᔭᐅᓗᑎᒃ, ᖃᐅᔨᓴᕈᑕᐅᓗᑎᒃ, ᑐᓴᖅᑕᐅᑎᑦᑐᓐᓇᕐᓗᒋᑦ ᑕᐃᒃᑰᓇ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ. ᑕᐃᒪᓐᓇᐅᖁᔨᒍᕕᑦ, ᑖᒃᑯᐊ ᐸᐸᑦᓯᔩᑦ ᐃᓕᖕᓄᑦ ᑎᑎᕋᕐᓂᐊᖅᑐᑦ ᐊᐅᓪᓚᕐᑎᓐᓂᐊᕐᓂᕋᕐᓗᒋᑦ ᐱᖁᔨᒍᕕᑦ ᑖᒃᑯᓄᖓ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ.
* ᑕᒪᑦᓯᒃ ᐱᓯᒪᔪᓐᓇᖅᑐᓯᒃ ᑕᕐᕋᖏᓐᓂᒃ ᐃᓕᖕᓂᒃ ᑎᑎᕋᖅᓯᒪᔪᓂᒃ ᐱᓯᒪᓂᐊᕋᕕᒋᑦ ᐊᒻᒪᓗ ᐊᓯᐅᔾᔭᐃᖅᑕᐅᓗᑎᒃ ᑕᐃᑲᓂ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᑕᐃᒪᓐᓇᐅᔪᒪᒍᕕᑦ.

ᖃᓄᑐᐃᓐᓇᖅ ᐱᓯᒪᔪᒪᒍᕕᑦ ᑕᕐᕋᖏᓐᓂᒃ ᐃᓕᖕᓂᒃ ᑎᑎᕋᖅᓯᒪᔪᓂᒃ ᐅᒡᕙᓘᓐᓃᑦ ᐊᓯᐅᔾᔭᐃᖅᑕᐅᒍᑎᒃ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ, ᐃᓂᖃᖅᑐᑎᑦ ᓯᑎᐱᕆ 19, 2027-ᒥ ᑕᐃᒪᓐᓇᐅᑎᒋᕗᖅ ᑐᓴᕐᑎᑦᑎᕕᖃᕈᓐᓇᖅᑐᑎᑦ ᐃᒡᕕᑦ ᐃᓱᒪᓕᐊᖓᓂᒃ.

ᑕᐃᒪᓗ ᑐᓂᓯᒪᔪᒪᓐᖏᒃᑯᑭᑦ ᐅᕙᓐᓂᒃ ᑎᑎᕋᖅᓯᒪᔪᑦ, ᑐᓂᓯᓐᖏᒃᑲᓗᐋᕈᒪ ᖃᓄᐃᖏᑦᑐᖅ?

# ᑐᓂᓯᓐᖏᒃᑲᓗᐊᕈᕕᑦ ᖃᓄᐃᖏᑦᑐᖅ. ᐅᑯᐊ ᐊᑐᓂ ᐱᓂᕐᓗᒃᑕᐅᓂᕋᖅᑐᓂᒃ ᖃᐅᔨᓇᓱᒍᓯᖅ ᐊᒻᒪᓗ ᐊᐃᕙᐅᑎᓐᖏᓪᓗᑎᒃ ᐋᕿᒋᐊᕈᑎᖏᑦ ᐊᖕᖏᖅᓯᒪᔪᑦ ᑭᓇᑐᐃᓐᓇᒧᑦ ᑐᓴᕐᑎᑦᑎᔮᓇᑎᒃ. ᑕᐃᒪᓐᓇ ᐱᓯᒪᔪᑦ. ᑐᓴᕐᑎᑦᑎᔾᔪᑎᒋᔪᒪᓐᖏᒃᑯᕕᒋᑦ ᐃᒡᕕᑦ ᑎᑎᖃᑎᑦ ᑖᒃᑯᓄᖓ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᐅᒡᕙᓘᓐᓃᑦ ᑭᓇᑐᐃᓐᓇᒧᑦ, ᑐᓴᕐᑎᑦᑎᔭᕆᐊᖃᓐᖏᓚᑎᑦ.

ᐊᒻᒪᓗ ᖃᓄᐃᓕᐅᕆᐊᖃᓐᖏᓚᑎᑦ ᑖᒃᑯᐊ ᑐᓴᖅᑕᐅᓂᐊᓐᖏᑎᓪᓗᒋᑦ. ᐃᓕᖕᓂᒃ ᑎᑎᕋᖅᓯᒪᔪᑦ ᐸᕿᔭᐅᑦᑎᐊᖅᑐᑦ ᑭᓯᐊᓂ ᓱᕋᑦᑎᕕᒃᓴᖏᓐᓄᑦ ᑎᑭᐅᑎᒍᑎᒃ ᓯᑎᐱᕆ 19, 2027.

ᐱᐅᔪᖅ. ᑐᑭᓯᓕᖅᐳᖓ ᖃᓄᐃᒻᒪᑦ ᑕᒪᓐᓇ ᐱᒻᒪᕆᐅᑎᒋᓂᖓᓂᒃ. ᑭᓯᐊᓂ ᐱᔪᒪᒍᒃᑭᑦ ᐅᕙᓐᓂᒃ ᑎᑎᕋᖅᓯᒪᔪᑦ, ᖃᓄᖅ ᐱᔭᕆᐊᖃᖅᐳᖓ?

ᐅᑯᐊ ᐸᐸᑦᓯᔩᑦ ᐱᔭᕆᐊᖃᕐᒪᑕ ᐃᓕᖕᓂᑦ ᑕᐃᒪᓐᓇᐅᖁᔨᔪᓂᒃ ᑎᑎᖃᑎᒍᑦ ᑕᐃᒪᓗ ᑎᑎᖃᖁᑎᒋᔭᐅᒐᕕᑦ ᑕᕐᕋᖏᓐᓂᒃ ᐱᔪᒪᒍᕕᑦ.

ᐱᔭᕐᓂᖅᓯᓂᐊᕐᒪᑦ, ᑕᑕᑎᖅᓯᒪᔪᖃᕈᓂ ᐃᒡᕕᑦ ᑕᑕᕆᕐᓗᒋᑦ ᐊᒻᒪᓗ ᐊᐅᓪᓚᖅᑎᓪᓗᒋᑦ ᐸᐸᑦᓯᔨᒃᑯᓄᑦ ᖃᕆᓴᐅᔭᒃᑯᑦ, ᑎᑎᖃᒃᑯᕕᒃᑎᒍᑦ, ᐅᒡᕙᓘᓐᓃᑦ ᓱᒃᑲᔪᒃᑯᑦ. ᑐᕌᕈᑎᖏᑦ ᑎᑎᕋᖅᓯᒪᔪᑦ ᑕᒡᕙᓂ ᑕᑕᑎᕆᐊᖃᖅᑐᓂ.

ᐊᐅᓪᓚᖅᑎᓐᓂᐊᖅᑕᕗᑦ ᐃᓕᖕᓂᒃ ᑎᑎᕋᖅᓯᒪᔪᑦ ᐴᒃᓴᑐᐃᓐᓇᕐᒧᑦ ᓴᐳᒻᒥᓂᐊᕋᑦᑕ ᐃᓕᖕᓂᒃ ᖃᐅᔨᒪᔭᐅᒋᐊᖃᓐᖏᒻᒪᑕ.

ᑕᐃᒪᓕ ᐱᔪᒪᒍᒃᑭᑦ ᐅᕙᓐᓂᒃ ᑎᑎᕋᖅᓯᒪᔪᑦ ᕿᒪᒍᒫᕋᒃᑭᑦ ᐃᓚᓐᓄᑦ, ᑕᒡᕙ ᑕᐃᒪᓐᓇ ᐱᓕᕆᔭᕆᐊᖃᖅᐳᖔ?

ᐄ, ᑕᐃᒪᓐᓇ. ᑐᒃᓯᕋᕈᑎᒋᔭᐃᑦ ᑕᕐᕋᖓ ᐃᓕᖕᓂᒃ ᑎᑎᕋᖅᓯᒪᔪᓂᒃ ᐊᒻᒪᓗ ᖃᓄᑐᐃᓐᓇᖅ ᐃᓱᒪᒋᔭᕐᓂᒃ ᖃᓄᐃᓕᖓᔭᐅᖁᒍᕕᒋᑦ, ᑖᓐᓇᑦᑕᐅᖅ ᕿᒪᒡᓗᒋᑦ ᐃᓚᖕᓄᑦ ᐅᒡᕙᓘᓐᓃᑦ ᐱᖃᓐᓇᕆᔭᕐᓄᑦ.

ᐊᐅᓪᓚᖅᑎᓯᒪᓕᕈᒃᑯ ᑐᒃᓯᕋᐅᑎᒐ ᑕᑕᑎᖅᓯᒪᔪᖅ ᐱᔪᒪᓪᓗᒋᑦ ᐅᕙᓐᓂᒃ ᑎᑎᕋᖅᓯᒪᔪᑦ, ᖃᓄᖅ ᐊᑯᓂᐅᑎᒋᔪᖅ ᐅᑕᕿᓂᐊᖅᐳᖓ ᑕᕐᕋᖓᖏᓐᓂᒃ?

ᑕᕿᓄᑦ ᐊᒥᓱᓄᑦ ᐅᑕᕿᓂᐊᖅᑐᑎᑦ. ᐱᔾᔪᑎᒋᓪᓗᒍ ᐅᑯᐊ ᑎᑎᖃᑦ ᑐᓴᖅᑕᐅᕈᓘᔭᕆᐊᖃᓐᖏᑦᑐᑦ ᐊᒻᒪᓗ ᐊᑦᑕᕐᓇᖅᑑᖕᒪᑕ, ᐅᑯᐊ ᐸᐸᑦᓯᔩᑦ ᑖᒃᑯᓂᖓᑦᓯᐊᖅ ᐱᔪᒪᔭᕐᓂᒃ ᓇᓂᓯᓂᐊᕐᒪᑕ ᐃᓅᑉ ᐱᔪᒪᔭᖏᓐᓂᒃ.

ᐲᔭᕆᐊᖃᕐᒥᔭᕗᑦ ᐅᖃᖅᓯᒪᔪᑦ ᐊᓯᖕᓂᒃ ᐃᓅᑉ ᐊᑎᖏᓐᓂᒃ. ᐅᓇ ᑕᐃᒪᓐᓇᐃᓕᐅᕈᑎᒋᔭᕗᑦ ᐃᒃᐱᒋᐊᑦᑎᐊᕈᒪᓪᓗᒋᑦ ᑕᐃᒃᑯᐊ ᑐᓴᖅᑕᐅᔭᕆᐊᖃᓐᖏᒻᒥᖕᒪᑕᑦᑕᐅᖅ.

ᐊᖕᖏᖅᓯᔾᔪᑎ ᑕᑕᑎᕆᐊᓕᒃ ᑖᒃᑯᐊ ᐊᓯᐅᑎᑕᐅᑦᑕᐃᓕᖁᓪᓗᒋᑦ ᐊᑐᓂ ᐱᓂᕐᓗᒃᑕᐅᓂᕋᖅᑐᓂᒃ ᖃᐅᔨᓇᓱᒍᓯᖅ ᐊᒻᒪᓗ ᐊᐃᕙᐅᑎᓐᖏᓪᓗᑎᒃ ᐋᕿᒋᐊᕈᑎᖏᑦ ᑎᑎᖃᑦ ᑕᐃᑲᓂᒃ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯjᑦ.

ᕼᐊ. ᑕᐃᒪᓕ ᐱᔪᒪᒍᒃᑭᑦ ᓇᖕᒥᓂᖅ ᑕᕐᕋᖏ ᐅᕙᓐᓂᒃ ᑎᑎᕋᖅᓯᒪᔪᑦ. ᐅᖃᐅᑎᑲᓐᓂᕈᓐᓇᖅᐱᖓ ᖃᓄᖅ ᑐᓂᓯᓯᒪᔪᓐᓇᕐᒪᖔᕐᒪ ᐅᕙᓐᓂᒃ ᑎᑎᕋᖅᓯᒪᔪᓂᒃ ᑖᒃᑯᓄᖓ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ — ᑕᐃᔭᐃᑦ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ (NCTR)?

ᐄ. ᐱᓂᐊᓕᖅᐸᕋ ᑕᕐᕋᖓ ᐊᖕᖏᖅᓯᒍᑎ ᑕᑕᑎᕆᐊᓕᒃ ᑖᒃᑯᓄᖓ

ᕿᓲᖕᒪᑕ ᐅᑯᐊ ᑕᒪᕐᒥᒃ ᑎᑎᕋᕆᐊᓕᑦ ᑕᑕᑎᕆᐊᓕᖕᒧᑦ?

ᑕᐃᒪᓕ, ᐅᑯᐊ ᖃᓄᖅ ᑎᑎᕋᖅᓯᒪᓂᖏᑦ ᐆᒪ ᐊᖕᖏᖅᓯᔾᔪᑎᑦ ᑕᑕᑎᕆᐊᓕᖕᓂ ᐊᖕᖏᔪᒥᒃ ᐱᒻᒪᕆᐅᔪᖅ ᐱᔾᔪᑎᒋᓪᓗᒍ, ᑕᐃᒪᓗ ᓱᕋᒃᑕᐅᖁᓐᖏᒃᑯᕕᒋᑦ ᐃᓕᖕᓂᒃ ᑎᑎᕋᖅᓯᒪᔪᑦ ᑕᐃᑲᓂ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ, ᐊᖕᖏᖅᓯᔾᔪᑎ ᑕᑕᑎᕆᐊᓕᒃ ᐅᓇ ᐊᖕᖏᕈᑏᑦ ᑖᒃᑯᓄᖓ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᑕᒪᑐᒧᖓ.

ᐃᖃᐅᒪᓂᐊᖅᐳᑎᑦ ᑖᒃᑯᐊ ᑎᑎᖃᑦ ᐱᒋᒐᓗᐊᕐᓗᒋᑦ ᐊᒻᒪᓗ ᐃᓱᒪᖅᓱᖅᖢᑎᑦ ᖃᓄᑐᐃᓐᓇᖅ ᐊᑐᖅᑕᐅᑎᒍᒪᒍᕕᒋᑦ ᐅᒡᕙᓘᓐᓃᑦ ᐋᒃᑲ.

ᐅᓇ ᐊᖕᖏᖅᓯᔾᔪᑎ ᑕᑕᑎᕆᐅᓕᒃ 7-ᓂᒃ ᒪᒃᐱᒐᖅ ᑕᑭᑎᒋᕗᖅ. ᐅᓇ ᓇᓗᓇᐃᖅᓯᔪᖅ ᐃᓕᖕᓂᒃ ᑎᑎᕋᖅᓯᒪᔪᓂᒃ ᑭᓲᖕᒪᖔᑕ ᐊᒻᒪᓗ ᑐᓂᒍᒃᑭᑦ ᐊᑐᖅᑕᐅᔪᓐᓇᕐᓗᑎᒃ ᑖᒃᑯᓄᖓ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᖃᓄᖅ ᑐᑭᖃᖅᐸ.

ᑕᐃᒪᓗ ᐊᑎᓕᐅᕈᒪᒍᖕᓂ ᑖᓐᓇ ᐊᖕᖏᖅᓯᔾᔪᑎ, ᐅᑯᐊ ᐸᐸᑦᓯᔩᑦ ᐱᓕᕆᓂᐊᖅᑕᖏᑦ ᐊᐅᓪᓚᖅᑎᓪᓗᒋᑦ ᐃᓕᖕᓂᒃ ᑎᑎᕋᖅᓯᒪᔪᑦ ᑖᒃᑯᓄᖓ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ.

ᐅᖃᐅᓯᒃᓴᑦ ᐅᓄᖅᑐᑦ ᐱᓕᕆᔭᕇᖅᑐᑦ ᖃᐅᔨᒪᔭᕆᐊᖃᖅᑕᑎᑦ ᐱᓪᓗᒍ ᐊᖏᖅᓯᔾᔪᑏᑦ ᑕᑕᑎᕆᐊᓕᒃ.

ᑕᑯᒋᑦ, ᐅᓇ ᐆᒃᑑᑎᒋᓪᓗᒍ, ᒪᒃᐱᒐᖅ 1 ᑐᓂᓯᓯᒪᕗᖅ ᓇᓗᓇᐃᔭᑦᑎᐊᖅᓯᒪᔪᓂᒃ ᐊᑐᓂ ᐱᓂᕐᓗᒃᑕᐅᓂᕋᖅᑐᓂᒃ ᖃᐅᔨᓇᓱᒍᓯᖅ ᐊᒻᒪᓗ ᐊᐃᕙᐅᑎᓐᖏᓪᓗᑎᒃ ᐋᕿᒋᐊᕈᑎᖏᑦ ᑎᑎᖃᖏᑦ ᐊᒻᒪᓗ ᖃᓄᖅ ᐅᖃᖅᓯᒪᓂᖏᑦ ᐊᖕᖏᖅᓯᔾᔪᑏᑦ ᑕᑕᑎᕆᐊᓕᑦ ᐃᓄᖕᓄᑦ ᐅᑯᐊ ᐱᓚᐅᖅᑐᑦ ᐊᑐᓂ ᐱᓂᕐᓗᒃᑕᐅᓂᕋᖅᑐᓂᒃ ᖃᐅᔨᓇᓱᒍᓯᖅ ᐅᒡᕙᓘᓐᓃᑦ ᐊᐃᕙᐅᑎᓐᖏᓪᓗᑎᒃ ᐋᕿᒋᐊᕈᑎᑦ ᐊᑭᓕᖅᑕᐅᓪᓗᑎᒃ.

ᐅᓇ ᓇᓗᓇᐃᔭᑦᑎᐊᖅᑐᖅ ᓂᕈᐊᖅᓯᒪᔪᓐᓇᖅᑕᕐᓂᒃ ᐃᓕᖕᓂᒃ ᑎᑎᕋᖅᓯᒪᔪᓂᒃ ᐅᑯᐊ ᐅᖃᐅᓯᕆᔭᕗᑦ ᑕᒡᕙᓂ. ᐊᒻᒪᓗ ᑕᐃᒃᑯᐊ ᐊᑐᕈᓐᓇᖅᑕᑎᑦ ᓂᕈᐊᕆᔪᓐᓇᖅᑕᑎᑦ, ᐊᒻᒪᓗ ᐃᓕᖕᓄᑐᐊᖅ ᐊᓯᖕᓅᓐᖏᑦᑐᖅ.

ᒪᒃᐱᒐᖅ 2 ᓇᓗᓇᐃᔭᖅᓯᔪᖅ ᑎᑎᖃᖏᓐᓂᒃ ᐅᑯᐊ ᐸᐸᑦᓯᔩᑦ ᐱᓯᒪᔭᖏᓐᓂᒃ, ᐅᑯᐊᑦᑕᐅᖅ ᐅᖃᐅᓯᐅᓚᐅᖅᑐᑦ:

* ᐃᒡᕕᑦ ᐆᒃᑑᑎᑦ ᑕᑕᑎᕆᐊᓕᒃ
* ᐅᖃᐅᓯᖅᑎᑦ ᑎᑎᖃᖏᑦ ᐃᒡᕕᑦ ᓵᖓᔭᐅᑎᓪᓗᑎᑦ
* ᓂᐱᓕᐅᖅᓯᒪᔪᑦ ᐃᒡᕕᑦ ᐅᖃᐅᓯᖏᑦ ᓵᖓᔭᐅᑎᓪᓗᑎᑦ
* ᐊᑭᓕᐅᑕᐅᔪᖅ ᐃᒡᕕᑦ ᑮᓇᐅᔭᖅᑖᕋᓲᑕᓂᑦ

ᐄ, ᖃᐅᔨᒪᔪᖓ ᑕᐃᒪ ᐅᕙᓐᓂᒃ ᑎᑎᕋᖅᓯᒪᔪᖃᖅᑕᖃᖅᑐᖅ.

ᒪᒃᐱᒐᖅ 2 ᓇᓗᓇᐃᖅᓯᔪᖅ ᐱᑕᖃᕐᒪᑦ ᐊᓯᐊᓂᒃ ᑕᑕᑎᕆᐊᓕᖕᒥᒃ ᐱᔪᒪᒍᕕᑦ ᑕᕐᕋᖓᓂᒃ ᐃᓕᖕᓂᒃ ᑎᑎᑎᕋᖅᓯᒪᔪᑦ.

ᐅᑯᐊ ᐅᖃᐅᔾᔨᕗᑦ ᐃᓕᖕᓂᒃ ᐱᔾᔪᑎᒋᓪᓗᒍ ᐃᖃᖅᑐᐃᕕᒃᔪᐊᖅ ᐃᓱᒪᓕᐊᕆᓯᒪᔭᖓᓂᒃ ᐱᔾᔪᑎᒋᓪᓗᒋᑦ ᐊᑐᓂ ᐱᓂᕐᓗᒃᑕᐅᓂᕋᖅᑐᓂᒃ ᖃᐅᔨᓇᓱᒍᓯᖅ ᑎᑎᖃᖏᑦ ᐊᒻᒪᓗ ᐊᐃᕙᐅᑎᓐᖏᓪᓗᑎᒃ ᐋᕿᒋᐊᕈᑎᖏᑦ ᑎᑎᕋᖅᓯᒪᔪᑦ ᐅᑯᐊ ᐊᖕᖏᖅᑕᐅᓯᒪᓚᐅᖅᑐᑎᑦ ᐅᑯᐊ ᑕᒪᕐᒥᒃ ᑭᓇᑐᐃᓐᓇᒧᑦ ᑐᓴᖅᑕᐅᑎᔮᓐᖏᑕᕗᑦ ᐊᒻᒪᓗ ᑐᓴᕆᐊᖃᓐᖏᒻᒪᒋᑦ,

ᐃᕐᖐᓐᓇᖅ ᓱᕋᒃᑎᖃᑦᑕᕐᓗᒋᑦ ᑭᓯᐊᓂ ᓂᕈᐊᖅᓯᒪᒍᕕᑦ ᓱᕋᒃᑕᐅᓐᖏᓪᓗᑎᒃ ᐊᑐᖅᑕᐅᓗᑎᒃ ᐃᓕᖕᓄᑦ ᐅᒡᕙᓘᓐᓃᑦ ᑖᒃᑯᓄᖓ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ.

ᐄ, ᑕᐃᓐᓇ ᐱᔭᕇᕋᑖᑦᓯᐊᖅᑕᕗᑦᑕᐅᖅ.

ᒪᒃᐱᒐᖅ 2 ᑐᓴᕐᑎᑦᑎᖕᒥᔪᖅ ᑭᑰᖕᒪᖔᑕ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ.

ᑕᒪᓐᓇ ᑐᓴᐅᒪᓗᒍ ᐊᑑᑎᖃᖅᑐᖅ ᐱᒻᒪᕆᐅᔪᖅ ᑕᐃᒪᓗ ᑐᓴᕐᑎᑦᑎᓯᒪᔪᒪᒍᒪ ᐅᕙᓐᓂᒃ ᑎᑎᕋᖅᓯᒪᔪᓂᒃ ᑖᒃᑯᓄᖓ.

ᐄ, ᐅᖃᐅᓯᕆᓚᐅᕐᓚᕗᑦ ᑖᒃᑯᐊ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ.

ᐅᓇ ᑮᓇᐅᔭᖅᑖᕐᑎᑦᑎᓂᖅ ᐊᖕᖏᕈᑎ ᐃᖃᖅᑐᐃᕕᖕᒥ ᐋᕿᒃᑕᐅᓚᐅᖅᑐᖅ ᒪᓕᒐᕐᑎᒍᑦ ᐊᑐᖅᓯᓪᓗᑎᒃ ᑮᓇᐅᔭᖅᑖᕆᐊᖃᕐᓂᖏᑦ ᐃᓕᓐᓂᐊᕆᐊᖅᑎᑕᐅᓚᐅᖅᓯᒪᔪᑦ ᒫᓇ ᐃᓅᔪᑦ ᓴᕿᑕᐅᓚᐅᖅᐳᑦ ᑕᒪᕐᒥᒃ ᐊᑐᓂ ᐱᓂᕐᓗᒃᑕᐅᓂᕋᖅᑐᓂᒃ ᖃᐅᔨᓇᓱᒍᓯᖅ ᐊᒻᒪᓗ ᑭᒡᓕᓯᓐᓂᐊᖅᑎᒃᑯᑦ ᑲᒥᓴᓐ, ᐅᑯᐊᓗ ᖃᐅᔨᒪᔭᓯ ᑕᐃᔭᐅᓲᑦ TRC-ᑯᓂᒃ.

ᐊᒻᒪᓗ ᓴᕿᑦᑎᓚᐅᕐᒥᔪᖅ ᑖᒃᑯᓂᒐ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᑎᒍᒥᐊᖅᑎᐅᓗᑎᒃ ᑎᑎᕋᖅᓯᒪᔪᓂᒃ ᐊᒻᒪᓗ ᐅᖃᐅᓯᐅᓯᒪᔪᓂᒃ ᐱᔾᔪᑎᒋᓪᓗᒋᑦ ᐃᓕᓐᓂᐊᕆᐊᖅᑎᖅᑕᐅᕙᓚᐅᖅᑐᑦ ᑖᒃᑯᐊᓗ ᑭᒡᓕᓯᓐᓂᐊᖅᑎᒃᑯᑦ ᓄᐊᓯᒪᔭᖏᑦ.

ᐅᑯᐊ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᑎᒍᒥᐊᕐᓂᐊᕐᒥᔪᑦ ᑖᒃᑯᓂᖓ ᐊᑐᓂ ᐱᓂᕐᓗᒃᑕᐅᓂᕋᖅᑐᓂᒃ ᖃᐅᔨᓇᓱᒍᓯᖅ ᐊᒻᒪᓗ ᐊᐃᕙᐅᑎᓐᖏᓪᓗᑎᒃ ᐋᕿᒋᐊᕈᑎᖏᑦ ᑎᑎᖃᖏᓐᓂᒃ ᐅᑯᐊ ᑮᓇᐅᔭᖅᑖᕋᓱᒃᑐᑦ ᐅᖃᐅᓯᕆᓯᒪᔭᖏᑦ ᑖᒃᑯᓄᖓ. ᑕᒡᕙ ᑖᓐᓇ ᐊᖏᖅᓯᔾᔪᑏᑦ ᑕᑕᑎᕆᐊᓕᒃ ᐱᔾᔪᑎᖃᖅᑐᖅ.

ᖃᓄᖅ ᐅᑯᐊ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᑭᓱᓕᕆᔨᐅᕙᑦ?

ᐅᑯᐊ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᐃᓂᖃᕐᑎᑕᐅᔪᑦ ᐃᓕᓐᓂᐊᕐᕕᒃᔪᐊᖓᓂ ᒫᓂᑑᐸ ᕖᓂᐲᖕᒥ.

ᐃᓂᒋᔭᐅᔪᖅ ᐱᔭᕆᐅᖅᓴᕕᐅᓪᓗᓂ ᐊᒻᒪᓗ ᑐᑭᓯᓇᓱᐊᖃᑎᒌᒡᕕᐅᓪᓗᓂ ᐅᑯᓂᖓ:

* ᐊᓯᐅᓂᐊᓐᖏᒻᒪᑕ ᐃᒻᒪᑲᓪᓚᓂᑕᐃᑦ ᐊᑐᖅᑕᐅᓂᑯᑦ ᐊᒻᒪᓗ ᐳᐃᒍᓇᓐᖏᑦᑐᑦ ᒫᓐᓇᒧᑦ ᐃᓕᓐᓂᐊᕆᐊᖅᑎᑕᐅᕙᓚᐅᖅᑐᓂᒃ
* ᖃᐅᔨᒪᓂᐊᕋᑦᑕ ᑕᐃᒃᑯᐊ ᐃᖃᐅᒪᔭᐅᓂᐊᕐᒪᑕ ᐳᐃᒍᓇᓐᖏᑦᑐᑦ
* ᐱᔾᔪᑎᒋᓪᓗᒋᑦ ᐃᓅᓯᒪᔪᑦ, ᓄᓇᓖᑦ, ᐊᒻᒪᓗ ᐊᓯᖏᑦ ᐊᒃᑐᖅᑕᐅᓯᒪᔪᑦ ᑕᒪᑐᒧᖓᑦ ᐃᓕᓐᓂᐊᕆᐊᖅᑎᑕᐅᕙᓚᐅᖅᓯᒪᓂᕐᒥᑦ
* ᖃᐅᔨᒪᔾᔪᑕᐅᓗᑎᒃ ᖃᐅᔨᓴᕈᑕᐅᔪᒃᑯᑦ ᐃᓕᓐᓂᐊᕆᐊᖅᐸᓚᐅᖅᑐᑦ ᐱᔾᔪᑎᒋᓪᓗᒋᑦ ᐃᓕᓐᓂᐊᕐᕕᖏᓪᓗ ᐊᒻᒪᓗ ᐊᒃᑐᐃᓯᒪᓂᖓᓂᒃ, ᐊᒻᒪᓗ
* ᐊᑐᖅᑕᐅᖁᓪᓗᒍ ᓱᓕᔪᖅ, ᓴᐃᒻᒪᖃᑎᒌᖕᓂᖅ, ᐊᒻᒪᓗ ᒪᒥᔾᔪᑕᐅᓂᐊᖅᑐᑦ ᓇᑭᑐᐃᓐᓇᖅ ᑲᓇᑕᒥ.

ᐅᑯᐊ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᐃᒪᓐᓇᐅᑎᑦᑎᔪᓐᓇᖅᑐᑦ ᐊᔪᖏᑎᑦᑎᓪᓗᑎᒃ ᐃᓄᓕᒫᓂᒃ ᑭᓇᑐᐃᓐᓇᒥᒃ, ᖃᐅᔨᓴᖅᑎᒥᒃ, ᐃᓕᓴᐃᔨᒥᒃ, ᐃᓕᓐᓂᐊᕆᐊᖅᑎᑕᐅᓂᑯ ᐊᒻᒪᓗ ᐃᓚᖏᑦ ᐃᓕᑦᑎᓂᐊᕐᒪᑕ ᐊᒻᒪᓗ ᑕᒪᑐᒪᖓᑦ ᐃᓕᑦᑎᓯᒪᓕᕐᓗᑎᒃ ᓄᐊᑕᒥᖕᓂᒃ ᑎᑎᕋᖅᓯᒪᔪᓂᑦ.

ᐅᑯᐊ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᓴᓇᖃᑦᑕᕐᒥᔪᑦ ᐊᓯᐊᒍᑦᑕᐅᖅ, ᓲᕐᓗ ᑐᓐᖓᓱᒃᑎᓪᓗᒋᑦ ᐳᓛᖅᑐᑦ ᐳᓚᕆᐊᖅᑐᑦ ᑕᑯᔭᒐᖃᕐᕕᖕᒧᑦ ᐊᒻᒪᓗ ᑲᑎᒪᓪᓗᑎᒃ ᐃᓕᓐᓂᐊᖅᑎᓪᓗᒋᑦ ᑭᓇᑐᐃᓐᓇᖅ ᐊᒻᒪᓗ ᓄᓇᓕᖕᓂᒃ ᐱᓕᕆᖃᑎᖃᖅᖢᑎᒃ.

ᐅᑯᐊ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᐃᓚᖏᓐᓂᒃ ᓴᓇᖃᑦᑕᕐᒥᔪᖅ ᑕᒪᐅᓐᓇ ᑐᑭᓯᓇᓱᐊᖃᑎᒌᖕᓂᖅ ᐱᓇᓱᐊᖃᑎᒋᓪᓗᒋᑦ ᐃᓕᓐᓂᐊᕐᕕᒃᔪᐊᑦ, ᓯᓚᖅᑐᖅᓴᕐᕕᑦ, ᐊᒻᒪᓗ ᐊᓯᖏᑦ ᐊᐅᓚᑦᓯᔨᑦ.

ᖃᐅᔨᕗᖓ. ᐅᖃᐅᑎᔪᓐᓇᖅᐱᖓ ᑭᓇ ᐊᐅᓚᑦᓯᔨᒋᔭᐅᕙ ᑖᒃᑯᓄᖓ ᐅᑯᐊ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ?

ᐊᐱᖁᑎᑦᑎᐊᕙᒃ ᐊᐱᖁᑎᒋᔭᐃᑦ. ᐅᑯᐊ ᐅᑯᐊ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᑐᑭᒧᐊᒃᑎᑕᐅᔪᑦ ᐊᐅᓚᑦᓯᔨᐅᔪᓂᑦ ᑲᑎᒪᕙᒡᖢᑎᒃ.

ᐃᓕᓐᓂᐊᖅᓯᒪᓂᑯᑦ ᐅᒡᕙᓘᓐᓃᑦ ᐃᓚᖏᑦ ᐅᒡᕙᓘᓐᓃᑦ ᑭᖑᕚᖏᑦ, ᐃᓕᓐᓂᐊᕐᕕᒃᔪᐊᖅ ᒫᓂᑑᐸ, ᐊᒻᒪᓗ ᐊᓯᖏᑦ ᐱᓇᓱᐊᖃᑎᒋᔭᖏᑦ ᐊᐅᓚᑦᓯᔩᑦ ᐅᑯᐊ ᑭᒡᒐᖅᑐᖅᑎᐅᔪᑦ ᑖᒃᑯᓄᖓ ᐊᐅᓚᑦᓯᔨᐅᔪᑦ ᑲᑎᒪᖃᑦᑕᖅᑐᓂ. ᐃᓚᖏᑦ ᑲᑎᒪᔨᑦ ᑖᒃᑯᓇᓂ ᑲᑎᒪᕙᒃᑐᓂ ᓄᓇᖅᑲᖅᑳᖅᓯᒪᔪᓂᖔᖅᓯᒪᔪᓂᑦ.

ᐅᑯᐊ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᐅᖃᐅᑎᔭᐅᖃᑦᑕᖅᑐᑦ ᐃᓕᓐᓂᐊᕆᐊᖅᑎᑕᐅᓂᑯᑦ ᐃᓅᔪᑦ ᑲᑎᒪᓪᓗᑎᒃ ᑕᐃᒪᓗ ᓂᐱᖏᑦ ᑐᓴᖅᑕᐅᓂᐊᕐᒪᑕ ᐃᓅᔪᑦ ᑕᒪᑐᒥᖓ ᐱᓕᕆᐊᕆᔭᖓᑦ ᓴᓈᒥᖕᓄᑦ.

**ᐅᑯᐊ ᐃᓕᓐᓂᐊᕐᕕᒃᔪᐊᖅ ᒫᓂᑑᐸ ᐅᓗᕆᐊᓇᖅᑐᑰᖅᑕᐃᓕᑎᑦᑎᓂᕐᒧᑦ ᐱᓕᕆᔾᔪᑎᒋᔭᖏᑦ ᐊᒻᒪᓗ ᒪᓕᒐᑦ ᖃᐅᔨᓴᖅᑐᓄᑦ ᑕᒪᓐᓇ ᐃᓚᖃᕐᒪᑦ ᐊᑦᑕᕐᓇᖅᑑᓪᓗᓂ, ᐃᓄᖕᓂᒃ ᐱᓯᒪᓪᓗᓂ ᐊᑕᔪᑦ ᑖᒃᑯᓄᖓ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᓄᐊᓯᒪᔭᖏᑦ ᑎᑎᖃᑦ.**

ᑕᐃᒪᓕ ᖃᓄᐃᓕᖓᓂᐊᓕᖅᐸᑦ ᐊᑐᓂ ᐱᓂᕐᓗᒃᑕᐅᓂᕋᖅᑐᓂᒃ ᖃᐅᔨᓇᓱᒍᓯᖅ ᐊᒻᒪᓗ ᐊᐃᕙᐅᑎᓐᖏᓪᓗᑎᒃ ᐋᕿᒋᐊᕈᑎᖏᑦ ᑎᑎᖃᖏᑦ ᐅᕙᓐᓂᒃ ᐱᓯᒪᔪᑦ ᐃᓱᒪᓕᐅᕆᒍᒪ ᑐᓴᖅᑕᐅᖁᓪᓗᒋᑦ ᑖᒃᑯᓄᖓ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ?

ᐅᑯᐊ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᐊᖕᖏᖅᓯᒪᑦᑎᐊᖅᑐᑦ ᑕᒪᑐᒧᖓ ᐃᒃᐱᒍᓱᑦᑎᐊᖅᖢᑎᒃ ᐊᒻᒪᓗ ᐱᓪᓚᕆᐋᓘᖕᒪᑕ ᐊᑐᖅᑕᐅᒍᑎᒃ ᑕᒪᕐᒥᒃ ᑎᑎᕋᖅᓯᒪᔪᑦ ᐱᓯᒪᔭᑎᒃ ᐊᒻᒪᓗ ᐋᓐᓂᖅᓯᔾᔪᑕᐅᖁᓇᒋᑦ ᑖᒃᑯᓄᖓ ᐃᓕᓐᓂᐊᕆᐊᖅᑎᑕᐅᓂᑯᓄᑦ, ᓄᓇᓕᖕᓄᑦ, ᐊᒻᒪᓗ ᐊᓯᖏᓐᓄᑦ ᐊᒃᑐᖅᑕᐅᓯᒪᔪᓄᑦ ᐃᓕᓐᓂᐊᕆᐊᖅᑎᑕᐅᕙᓚᐅᖅᑐᑦ ᐃᓕᓐᓂᐊᕐᕕᖏᓐᓂᑦ.

ᐅᑯᐊ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᐊᑐᖅᑕᐅᑎᑦᑐᓐᓇᖅᑕᖏᑦ ᓄᐊᓯᒪᔭᑎᒃ ᑭᒡᓕᓯᓐᓂᐊᖅᑎᑯᓂᑦ ᑎᑎᖃᖁᑎᒋᔭᐅᔪᑦ ᖃᐅᔨᓴᖅᑎᓄᑦ, ᐃᓚᖏᓐᓄᑦ, ᐊᒻᒪᓗ ᑭᓇᑐᐃᓐᓇᒧᑦ ᖃᖓᐅᓕᖅᐸᑦ ᐊᒻᒪᓗ ᒪᓕᒃᑐᖅ ᖃᓄᖅ ᐊᑦᑕᕐᓇᖅᑑᑎᒋᓂᖏᓐᓂᒃ ᑕᐃᒃᑯᐊ. ᐃᓚᖏᑦ ᑎᑎᕋᖅᓯᒪᔪᑦ ᑐᓴᕐᑎᑦᑎᔾᔪᑕᐅᓂᐊᓐᖏᑦᑐᑦ ᐊᒥᓱᓄᑦ ᐅᑭᐅᓄᑦ.

ᐅᑯᐊ ᒪᓕᒐᖏᑦ ᐊᔾᔨᒋᓐᖏᐊᕐᔪᒃᑕᖏᑦ ᑖᒃᑯᓄᖓ ᐊᑐᓂ ᐱᓂᕐᓗᒃᑕᐅᓂᕋᖅᑐᓂᒃ ᖃᐅᔨᓇᓱᒍᓯᖅ ᐊᒻᒪᓗ ᐊᐃᕙᐅᑎᓐᖏᓪᓗᑎᒃ ᐋᕿᒋᐊᕈᑎᖏᑦ ᑎᑎᖃᖏᓐᓂᑦ.

ᑭᓇ ᑖᒃᑯᓇᓂ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᑐᓴᕐᑎᑦᑎᓂᐊᖅᐸᑦ ᐅᕙᓐᓂᒃ ᑎᑎᕋᖅᓯᒪᔪᓂᒃ ᑕᐃᒪᓗ ᒪᓕᒃᑐᖅ ᖃᓄᖅ ᐅᓇ ᑮᓇᐅᔭᖅᑖᕋᓱᒃᓯᒪᔪᖅ ᐃᓱᒪᓕᐊᖓᓂᒃ ᐱᔪᓐᓇᕐᒪᑕ ᐊᑏᑦ ᐊᑐᖅᑕᐅᔪᓐᓇᓐᖏᓪᓗᓂ ᐅᒡᕙᓘᓐᓃᑦ ᐊᑏᑦ ᐊᑐᖅᑕᐅᔪᓐᓇᕐᓗᓂᑎᑎᖃᖏᓐᓂᒃ.

**ᒪᒃᐱᒐᖅ 3 ᐊᖏᖅᓯᔾᔪᑏᑦ ᑕᑕᑎᕆᐊᓕᑦ ᓇᓗᓇᐃᔭᑦᑎᐊᖅᓯᒪᓂᖅᓴᐅᔪᑦ ᑖᒃᑯᖕᓂᖓ ᒪᕐᕉᖕᓂ ᓂᕈᐊᕆᔪᓐᓇᖅᑕᕐᓂᒃ.**

ᓇᓗᓇᐃᔭᑦᑎᐊᑲᓐᓂᓚᐅᓐᖏᓂᑦᑎᓂ ᑖᒃᑯᐊ ᓂᕈᐊᖅᓯᒪᔪᓐᓇᖅᑕᑎᑦ, ᐅᖃᐅᑎᔪᓐᓇᖅᑕᕐᒪ ᐃᓕᑦᑎᖕᒪᖔᕐᐱᑦ ᑖᒃᑯᓂᖓ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᐊᒻᒪᓗ ᐅᖃᓪᓚᖃᑎᖃᕐᓗᑎᑦ ᑕᐃᑲᖔᖅᑐᒥᒃ, ᖃᓄᖅ ᑕᐃᒪᓐᓇ ᐱᔪᓐᓇᖅᐳᖓ?

ᐄ ᓱᖃᐃᒻᒪ. ᐊᑕᐅᓯᐅᓐᖏᑦᑐᖅ ᑐᑭᓯᒋᐊᕐᕕᒋᔪᓐᓇᖅᑕᑎᑦ ᐱᔾᔪᑎᒋᓪᓗᒋᑦ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ.

ᓇᓂᔪᓐᓇᖅᑕᑎᑦ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᓂᒃ ᓇᓗᓇᐃᔭᖅᓯᔪᑦ ᑭᓇᐅᖕᒪᖔᑕ ᐅᖃᓕᒫᒐ ᓇᐃᑦᑐᖅ ᐊᒻᒪᓗ ᑕᕐᕆᔭᒐᒃᓴᖅ ᐃᑭᐊᕿᕕᖕᒥ ᐅᕙᓂ:

**nctr.ca/archives.php.**

ᐅᒡᕙᓘᓐᓃᑦ ᑕᒪᐅᓇ ᐱᑐᒍᑖᒍᑦ ᐊᑐᓂ ᐱᓂᕐᓗᒃᑕᐅᓂᕋᖅᑐᓄᑦ ᖃᐅᔨᓇᓱᖑᓯᕐᒥᒃ ᖃᐅᔨᒪᑎᑦᑎᕕᖓᑦ ᖃᕆᓴᐅᔭᖃᕐᕕᖓ ᐅᕙᓂ:

**MyRecordsMyChoice.ca**

ᐅᖃᓗᒍᓐᓇᖅᑐᑎᑦᑕᐅᖅ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᓄᑦ ᐊᐱᖁᑎᒃᓴᖃᕈᕕᑦ, ᐊᑭᖃᕆᐊᖃᓐᖏᑦᑐᖅ:

**1-855-415-4534**

ᒫᓐᓇ, ᐅᖃᖃᐅᒐᕕᑦ ᑐᓴᖅᑕᐅᑎᒍᒪᒍᒃᑭᑦ ᐅᕙᓐᓂᒃ ᑎᑎᕋᖅᓯᒪᔪᑦ ᑖᒃᑯᑎᒍᑦ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᑕᐃᒪᓗ ᒪᕐᕉᕗᒃ ᓂᕈᐊᖅᓯᒪᔪᓐᓇᖅᑕᒃᑲ ᑕᐃᒪᓐᓇᐃᓕᐅᕈᑎᒋᓗᒋᑦ?

ᐄ, ᒪᕐᕉᒃ ᓂᕈᐊᖅᓯᕕᒋᔪᓐᓇᖅᑕᑎᑦ ᐅᑯᐊ **ᐊᑏᑦ ᐊᑐᖅᑕᐅᔪᓐᓇᓐᖏᓪᓗᓂ** ᐊᒻᒪᓗ **ᐊᑏᑦ ᐊᑐᖅᑕᐅᔪᓐᓇᕐᓗᓂ**. ᐊᑏ ᑖᒃᑯᐊ ᑕᑯᓐᓇᓚᐅᕐᓚᕗᑦ ᒪᒃᐱᒐᖅ 3-ᒥ ᐊᖕᖏᖅᓯᔾᔪᑎ ᑕᑕᑎᕆᐊᓕᖕᒥᑦ.

ᐅᓇ ᑕᑯᓪᓗᒍ ᐱᔭᕐᓂᕈᒥᓇᓐᖏᑦᑐᖅ.

ᐋᒃᑲ. ᐅᑯᐊ ᐊᔾᔨᒌᓐᖏᔾᔪᑎᖏᑦ **ᐊᑏᑦ ᐊᑐᖅᑕᐅᔪᓐᓇᓐᖏᓪᓗᓂ** ᐊᒻᒪᓗ **ᐊᑏᑦ ᐊᑐᖅᑕᐅᔪᓐᓇᕐᓗᓂ** ᖃᓄᖅ ᐅᑯᐊ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᑐᓴᖅᑕᐅᑎᑦᑎᓂᐊᓐᖏᒻᒪᑕ ᐃᒡᕕᑦ ᐊᑎᖓᓂᒃ ᐊᒻᒪᓗ ᐊᖏᓐᓂᒃ ᓇᓗᓇᐃᖅᓯᓯᒪᔪᓂᒃ ᐃᓕᖕᓂᒃ. ᑖᒃᑯᐊ ᑕᐃᔭᕗᑦ ᐃᓕᖕᓂᒃ ᐱᓯᒪᔪᑦ.

ᑕᐃᒪᓗ ᐊᓯᐅᔾᔭᐃᕈᒪᒍᕕᒋᑦ ᓱᕋᑦᑎᔭᐅᖁᓐᖏᓪᓗᒋᑦ ᐃᓕᖕᓂᒃ ᑎᑎᕋᖅᓯᒪᔪᑦ ᑖᒃᑯᓄᖓ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᑭᓯᐊᓂ ᐃᒡᕕᑦ ᐊᑏᑦ ᑐᓴᖅᑕᐅᓐᖏᓪᓗᓂ, ᑕᐃᒪᓗ **ᐊᑏᑦ ᐊᑐᖅᑕᐅᔪᓐᓇᓐᖏᓪᓗᓂ** ᑖᓐᓇ ᐊᑐᕈᒪᕕᐅᒃ?

ᑕᐃᒪᓗ ᓱᕋᒃᑎᔭᐅᖁᓐᖏᒃᑯᕕᒋᑦ ᐃᓕᖕᓂᒃ ᑎᑎᕋᖅᓯᒪᔪᑦ ᑖᒃᑯᓄᖓ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᐊᒻᒪᓗ ᑭᓇᑐᐃᓐᓇᒧᑦ ᑐᓴᖅᑕᐅᔪᓐᓇᖅᑎᓪᓗᒋᑦ ᐊᑏᑦ ᑖᒃᑯᓇᖓᑦ, ᑕᐃᒪᓗ **ᑭᓇᑐᐃᓐᓇᒥᑦ ᐊᑐᖅᑕᐅᔪᓐᓇᖅᑐᑦ** ᐊᑐᕈᒪᒍᖕᓂ.

ᐅ, ᑐᑭᓯᔭᖃ ᖃᓄᖅ ᐊᔾᔨᒌᓐᖏᓂᖏᒃ. ᐅᓇ ᐱᒻᒪᕆᐅᔪᖅ.

ᐄ, ᐱᒻᒪᕆᐅᔪᖅ. ᒫᓐᓇ ᓇᓗᓇᐃᔭᑦᑎᐊᑲᓐᓂᕐᓚᒍ.

ᑕᒪᑐᒧᖓ **ᐊᑏᑦ ᐊᑐᖅᑕᐅᔪᓐᓇᓐᖏᓪᓗᓂ** ᐅᑯᐊ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᐊᖕᖏᖅᓯᔪᓐᓇᖅᑐᑦ ᖃᐅᔨᓴᖅᑎᓂᒃ ᑕᑯᔪᒪᔪᓂᒃ ᐊᒻᒪᓗ ᐊᑐᕈᒪᔪᓂᒃ ᐃᓕᖕᓂᒃ ᑎᑎᕋᖅᓯᒪᔪᓂᒃ ᐱᔾᔪᑎᒋᓪᓗᒍ ᐃᖅᑲᓇᐃᔭᖅᑕᒥᖕᓄᑦ.

ᐊᖕᖏᖅᑕᐅᓯᒪᔪᑦ ᖃᐅᔨᓴᖅᑎᑦ ᒪᓕᒋᐊᖅᑐᑦ ᐃᓕᓐᓂᐊᕐᕕᒃᔪᐊᖅ ᖃᐅᔨᓴᖅᑐᓄᑦ ᐊᒻᒪᓗ ᑕᐃᒪᓐᓇᐅᔭᕆᐊᖃᖅᑐᓄᑦ ᒪᓕᒋᐊᓕᑦ ᐊᒻᒪᓗ ᐃᓅᑉ ᑭᓇᐅᓂᖓ ᑐᓴᕐᑎᑦᑎᔾᔪᑎᒋᓐᖏᓪᓗᒍ.

ᑕᐃᒪᓗ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᐊᑐᖅᐸᒋᑦ ᐃᓕᓐᓂᐊᕈᑕᐅᑎᓪᓗᒋᑦ ᐲᖅᓯᒋᐊᓕᑦ ᐃᓕᖕᓂᒃ ᐱᓯᒪᔪᓂᒃ ᖃᐅᔨᒪᑎᑦᑎᔪᓂᒃ ᑕᐃᒪᓗ ᑭᓇᐅᓃᑦ ᖃᐅᔨᔭᐅᓂᐊᓐᖏᒻᒪᑦ.

ᑕᒪᑐᒧᖓ **ᑭᓇᑐᐃᓐᓇᖅ ᐊᑐᕈᓐᓇᖅᑕᖓ** ᑕᐃᒪ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᐊᔪᖏᑎᑦᑎᓂᐊᖅᑐᑦ ᐃᓕᖕᓂᒃ ᑎᑎᕋᖅᓯᒪᔪᑦ ᑕᑯᔭᐅᔪᓐᓇᕐᓗᑎᒃ ᐊᒻᒪᓗ ᐊᑐᖅᑕᐅᓗᑎᒃ ᖃᐅᔨᓴᖅᑎᓂᑦ, ᐃᓕᓴᐃᔨᓂᑦ, ᐱᓇᓱᐊᖃᑎᖕᓂᒃ ᓴᓴᕕᖕᓂ, ᐊᒻᒪᓗ ᑭᓇᑐᐃᓐᓇᒧᑦ.

ᐅᑯᐊ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᐊᑐᕐᓂᐊᖅᑐᑦ ᐃᓕᖕᓂᒃ ᑎᑎᕋᖅᓯᒪᔪᓂᒃ ᐊᑐᖅᑕᐅᖁᓪᓗᒍ ᓴᐃᒻᒪᖃᑎᒌᖕᓂᖅ. ᐊᑯᓂᐅᔪᒥ ᐊᒻᒪᓗ ᒪᓕᒡᖢᓂ ᖃᓄᖅ ᐊᑦᑕᕐᓇᖅᑎᒋᖕᒪᖔᑕ ᐃᓕᖕᓂᒃ ᑎᑎᕋᖅᓯᒪᔪᑦ, ᐅᑯᐊ ᐃᓚᖃᕈᓐᓇᖅᑐᑦ ᑭᓇᑐᐃᓐᓇᒧᑦ ᐊᖕᖏᖅᓯᓗᑎᑦ ᐃᓕᖕᓂᒃ ᑎᑎᕋᖅᓯᒪᔪᑦ ᐊᑎᖃᕐᓗᑎᑦ.

ᑭᓯᐊᓂ ᑖᒃᑯᐊ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᑐᓴᖅᑕᐅᔪᒪᔪᓂᒃ ᑐᓂᓯᓂᐊᓐᖏᑦᑐᑦ ᐃᓕᖕᓂᒃ ᐊᑎᖃᖅᑐᓂᒃ ᐊᑏᑦ ᐊᑐᖅᑕᐅᓇᓱᖁᓇᒍ ᐅᒡᕙᓘᓐᓃᑦ ᐅᖃᓗᒡᕕᐅᓂᐊᓐᖏᓇᕕᑦ ᐅᖃᕐᕕᒋᔪᒪᓐᖏᑕᕐᓂᑦ.

ᓈᓚᒃᑕᐅᑎᓪᓗᖓ ᐊᒻᒪᓗ ᐆᒃᑑᑎᒐ, ᑐᓂᓯᓚᐅᖅᑐᖓ ᐊᒥᓱᓂᒃ ᖃᐅᔨᒪᔭᐅᖁᓚᐅᖅᑕᓐᓂᒃ ᐱᔾᔪᑎᒋᓪᓗᖑ ᐅᕙᓐᓂᒃ ᐊᒻᒪᓗ ᐊᓯᓐᓂᒃᑕᐅᖅ ᐃᓄᖕᓂᒃ. ᐅᖃᓚᐅᖅᑐ ᐱᔪᒪᓗᖓ ᐅᖃᕈᒪ ᑕᕐᕋᖏᓐᓂᒃ ᐅᕙᓐᓂᒃ ᑎᑎᕋᖅᓯᒪᔪᓂᒃ, ᐅᑯᐊ ᑎᑎᕋᖅᓯᒪᔪᖃᕈᑎᒃ ᓇᓗᓇᐃᖅᓯᔪᓂᒃ ᐊᓯᓐᓂᒃ ᐃᓄᖕᓂᒃ ᐲᖅᔭᖅᑕᐆᖄᕐᓂᐊᖅᑐᑦ. ᑕᒡᕙᓂ ᑕᐃᒪᓐᓇᐅᔪᓐᓇᕆᕚ?

ᐄ, ᑕᐃᒪᓐᓇᐅᔪᖅ. ᖃᐅᔨᒪᔭᕆᐊᖃᖅᑕᕐᓂᒃ ᑎᑎᕋᖅᓯᒪᔪᖃᖅᑐᖅ ᕿᑎᐊᓂ ᒪᒃᐱᒐᖅ 3 ᐊᖕᖏᖅᓯᔾᔪᑎ ᑕᑕᑎᕆᐊᓕᖕᒥ ᐅᖃᖅᓯᒪᔪᖅ ᑎᑎᕋᖅᓯᒪᔪᑦ ᓇᓗᓇᐃᔭᖅᓯᒪᔪᑦ ᐊᑎᖏᓪᓗ ᐊᓯᖕᓂᒃ ᐃᓄᖕᓂᒃ ᐲᔭᖅᑕᐅᓂᐊᖅᑐᑦ ᓅᑕᐅᓚᐅᓐᖏᓐᓂᖏᓐᓂ ᑖᒃᑯᐊ ᐊᑐᓂ ᐱᓂᕐᓗᒃᑕᐅᓂᕋᖅᑐᓂᒃ ᖃᐅᔨᓇᓱᒍᓯᖅ ᐊᒻᒪᓗ ᐊᐃᕙᐅᑎᓐᖏᓪᓗᑎᒃ ᐋᕿᒋᐊᕈᑎᖏᑦ ᑎᑎᖃᖏᑦ ᑖᒃᑯᓄᖓ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ. ᑕᐃᒪᓐᓇᐅᔪᖅ.

ᓴᐳᒻᒥᔭᐅᓂᐊᕐᒪᑕ ᐃᓅᓯᖏᑦ.

ᖃᐅᔨᒪᓐᖏᑦᑐᖓ ᓱᓕ ᑕᑯᔪᒪᖕᒪᖔᕐᒪ ᐅᕙᓐᓂᒃ ᑎᑎᕋᖅᓯᒪᔪᓂᒃ. ᑭᓯᐊᓂ ᑕᑯᔪᒪᓐᖏᒃᑯᒪ ᐃᓱᒪᓕᐅᕆᓚᐅᓐᖏᓪᓗᖓ ᓱᓕ ᓱᕋᒃᑕᐅᖁᓇᒋᑦ ᑕᐃᑲᓃᖁᓗᒋᑦ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ, ᑕᐃᒪᓐᓇᐅᔪᓐᓇᖅᐳᖔ?

ᐄ. ᑕᐃᒪᓐᓇᐅᔪᓐᓇᖅᑐᖅ ᑕᑕᑎᕆᓗᑎᑦ ᐊᒻᒪᓗ ᐊᐅᓪᓚᖅᑎᓪᓗᒋᑦ ᐅᖃᐅᓯᕆᔭᕗᑦ ᑕᒡᕗᖓ ᑐᒃᓯᕋᐅᑎᑦ ᑕᕐᕋᖏᑦ ᐃᓕᖕᓂᒃ ᑎᑎᕋᖅᓯᒪᔪᓂᒃ.

ᐱᑕᖃᖅᐸ ᓱᓕ ᑐᑭᓯᔭᕆᐊᖃᖅᑕᓐᓂᒃ ᑖᒃᑯᐊ ᓱᕋᒃᑕᐅᖁᓇᒋᑦ ᐅᕙᓐᓂᒃ ᑎᑎᕋᖅᓯᒪᔪᑦ ᑕᐃᑲᓂ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ?

ᒥᑭᔪᒥᒃ. ᒪᒃᐱᒐᖅ 3 ᐊᖕᖏᖅᓯᔾᔪᑎ ᑕᑕᑎᕆᐊᓕᒃ ᓇᓗᓇᐃᔭᖅᓯᒪᔪᖅ ᐅᑯᐊ ᓱᕋᑦᑎᔭᐅᓂᐊᓐᖏᒻᒪᑕ ᐃᓕᖕᓂᒃ ᑎᑎᕋᖅᓯᒪᔪᑦ ᑕᐃᑲᓂ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᐃᑲᔫᑎᓂᐊᖅᑐᑦ ᓯᕗᓂᒃᓴᑦᑎᓂ ᐃᓅᓂᐊᖅᑐᓄᑦ ᑐᑭᓯᓂᐊᕐᒪᑕ ᐃᒻᒪᑲᓪᓚᒃ ᐊᑐᖅᑕᐅᓂᑯᓂᒃ ᐊᒻᒪᓗ ᐊᒃᑐᐃᓯᒪᓂᖓ ᐃᓕᓐᓂᐊᕆᐊᖅᑎᑕᐅᕙᓚᐅᖅᑐᑦ ᐃᓕᓐᓂᐊᕐᕕᖏᑦ ᐊᓪᓚᓄᑦ, ᐃᓄᖕᓄᑦ, ᐊᒻᒪᓗ ᐊᓪᓚᐃᖓᔪᓄᑦ ᐊᒻᒪᓗ ᓄᓇᓕᖕᓄᑦ.

ᐅᓇ ᐱᒻᒪᕆᐅᔪᒥᒃ ᐃᑲᔫᑎᒐᔭᖅᑐᖅ ᐊᒻᒪᓗ ᐱᔾᔪᑎᒋᔭᑦ ᐃᓱᒪᒋᓗᒍ ᑐᓴᕐᑎᑦᑎᔾᔪᑎᒋᓂᐊᕐᓗᒋᑦ ᐃᓕᖕᓂᒃ ᑎᑎᕋᖅᓯᒪᔪᑦ.

ᑕᒪᑐᒧᖓ **ᐊᑏᑦ ᐊᑐᖅᑕᐅᔪᓐᓇᓐᖏᓪᓗᓂ** ᓂᕈᐊᖅᓯᒪᔪᓐᓇᖅᑕᐃᑦ, ᑕᐃᒪᓗ ᐃᓕᖕᓂᒃ ᐅᖃᐅᓯᖃᖅᑐᑦ ᑎᑎᕋᖅᓯᒪᔪᑦ ᑭᓇᑐᐃᓇᒧᑦ ᑐᓴᖅᑕᐅᔮᓐᖏᑲᓗᐊᕐᓗᑎᒃ, ᑕᐃᒪᓗ ᐱᑕᖃᑐᐃᓐᓇᕆᐊᖃᖅᑐᖅ ᐅᑯᐊ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᐅᒡᕙᓘᓐᓃᑦ ᖃᐅᔨᓴᖅᑎ ᑭᓇᐅᓂᕐᓂᒃ ᐅᖃᕈᓐᓇᖅᑐᖅ ᐱᔮᕆᓐᖏᓪᓗᓂ.

ᐊᖕᖏᖅᐱᑦ ᑕᐃᒪᓐᓇᐅᑐᐃᓐᓇᕆᐊᖃᕐᓂᖓᓂ ᑐᑭᓯᓪᓗᑎᑦ ᐊᒻᒪᓗ ᒪᓕᒍᓐᓇᖅᑕᑎᑦ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᐃᓱᒪᓕᐅᕆᑎᓪᓗᒋᑦ ᖃᐅᔨᓴᖅᑏᑦ ᑕᑯᔪᓐᓇᕐᒪᖔᑦ ᐃᓕᖕᓂᒃ ᑎᑎᕋᖅᓯᒪᔪᓂᒃ.

ᑕᒪᑐᒧᖓ **ᐊᑏᑦ ᐊᑐᖅᑕᐅᔪᓐᓇᕐᓗᓂ** ᓂᕈᐊᖅᓯᒪᔪᓐᓇᖅᑕᐃᑦ, ᐅᑯᐊ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᐃᓱᒪᓕᐅᕆᒐᔭᖅᑐᑦ ᑭᓇ ᑕᑯᔪᓐᓇᕐᓂᖓᓂ ᐃᓕᖕᓂᒃ ᑎᑎᕋᖅᓯᒪᔪᓂᒃ ᐊᒻᒪᓗ ᐊᑏ ᑕᐃᔭᐅᔪᓐᓇᕐᓗᓂ ᐃᓄᓕᒫᓄᑦ.

ᑭᐅᒍᕕᑦ ᑖᒃᑯᓄᖓ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᐃᓱᒪᓕᐅᕆᔪᓐᓇᖅᑎᓪᓗᒋᑦ ᐊᒻᒪᓗ ᐊᖕᖏᖅᑐᑎᑦ ᑕᒪᑐᒥᖓ ᐊᐅᓚᑦᑎᔪᓐᓇᕐᓂᐊᓐᖏᓐᓇᕕᑦ ᖃᓄᖅ ᐊᒻᒪᓗ ᑭᓇ ᑕᑯᔪᓐᓇᕐᓂᖓᓂ ᐃᓕᖕᓂᒃ ᑎᑎᕋᖅᓯᒪᔪᓂᒃ ᖃᐅᔨᒪᓕᕋᔭᖅᑐᑦ ᐱᔾᔪᑎᖃᖅᑐᑦ ᐃᓕᖕᓂᒃ.

ᐅᑯᐊ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᐱᓕᕆᔾᔪᑎᖃᖅᑐᑦ ᐊᒻᒪᓗ ᐃᖅᑲᓇᐃᔭᖅᑎᖃᖅᑐᑦ ᑎᑎᕋᖅᓯᒪᔪᑦ ᐱᓯᒪᔭᑎᒃ ᐱᓯᒪᔭᐅᑦᑎᐊᖅᖢᑎᒃ ᖃᓄᐃᓕᔭᐅᓂᕋᑎᒃ. ᑐᓴᕐᑎᑦᑎᔾᔪᑎᒋᔪᒪᒍᕕᒋᑦ ᐃᓕᖕᓂᒃ ᑎᑎᕋᖅᓯᒪᔪᑦ ᑖᒃᑯᓄᖓ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᓄᑦ, ᐊᖕᖏᖅᐳᑎᑦ ᖃᐅᔨᒪᓪᓗᑎᑦ ᑭᓇᑐᐃᓐᓇᖅ ᐊᖕᖏᖅᑕᐅᓯᒪᓐᖏᑦᑐᖅ ᑐᓴᕐᑎᑦᑎᔪᓐᓇᖅᑐᖅ ᐃᓕᖕᓂᒃ ᑎᑎᕋᖅᓯᒪᔪᓂᑦ.

ᐃᖃᐃᑎᖓ, ᖃᓄᖅ ᐊᑯᓂᐅᑎᒋᕙ ᑕᒪᑐᒥᖓ ᐃᓱᒪᒃᓴᖅᓯᐅᕐᕕᒋᔪᓐᓇᖅᑕᕋ?

ᐱᔭᕇᑦᑎᐊᕐᓗᒋᑦ ᐊᒻᒪᓗ ᐊᐅᓪᓚᖅᑎᓪᓗᒋᑦ ᐊᖕᖏᖅᓯᔾᔪᑎᑦ ᑕᑕᑎᖅᓯᒪᔪᑦ ᖃᖓᑐᐃᓐᓇᖅ ᑎᑭᓐᓇᓱᖕᓂᖓᓄ ᓯᑎᐱᕆ 19, 2027.

ᐋᓐᓂᐊᓕᕈᕕᑦ ᐊᒻᒪᓗ ᐃᓱᒪᓕᐅᕆᔪᓐᓇᓐᖏᒃᑯᕕᑦ ᐃᓕᖕᓂᒃ, ᐅᒡᕙᓘᓐᓃᑦ ᐃᓅᔪᓃᕐᓂᕈᕕᑦ, ᐊᒻᒪᓗ ᐊᖕᖏᖅᓯᓯᒪᓐᖏᓪᓗᑎᑦ ᑐᓴᕐᑎᑦᑎᔾᔪᑎᒋᔪᒪᓗᒍ ᐃᓕᖕᓂᒃ ᑎᑎᕋᖅᓯᒪᔪᑦ ᑖᒃᑯᓄᖓ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ, ᐊᓯᖕᓂᑦ ᑕᐃᒪᓐᓇᐃᑦᑐᖃᕈᓐᓇᓐᖏᑦᑐᖅ ᐃᒡᕕᑐᐊᖅ.

ᐃᓕᖕᓂᒃ ᑎᑎᕋᖅᓯᒪᔪᑦ ᐃᕐᖐᓐᓇᖅ ᓱᕋᑦᑎᔭᐅᓂᐊᖅᑐᑦ ᑕᐃᑲᓂ ᓯᑎᐱᕆ 19, 2027.

ᖃᓄᕐᓕ ᓂᕈᐊᖅᓯᓚᐅᕐᓗᖓ, ᐊᒻᒪᓗ ᐃᓱᒪᒐ ᐊᓯᑦᔨᖅᓯᒪᓕᕐᓗᒍ ᐊᓯᐊᓂ ᓂᕈᐊᖔᕈᒪᓗᖓ?

ᑕᒪᓐᓇᑦᑕᐅᖅ ᐃᓱᒪᒋᓚᐅᖅᑕᕋ ᖃᓅᓇᔭᕐᒪᖔᑦ. ᒪᒃᐱᒐᖅ 4 ᐊᖕᖏᖅᓯᒍᑎ ᑕᑕᑎᕆᐊᓕ ᑕᒪᑐᒥᖓ ᐅᖃᐅᓯᖃᖅᑐᖅ. ᐊᑐᖅᑕᐅᖁᒍᕕᒋᑦ ᐃᓕᖕᓂᒃ ᑎᑎᕋᖅᓯᒪᔪᑦ ᑕᐃᑲᓂ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ, ᐃᓱᒪᓕᐊᕆᓯᒪᔭᐃᑦ ᐊᓯᑦᔨᕈᓐᓇᖅᑕᐃᑦ.

ᐊᓯᑦᔨᕈᓐᓇᖅᑐᑎᑦ ᐊᕙᑖᓂᑦ **ᐊᑏᑦ ᐊᑐᖅᑕᐅᔪᓐᓇᓐᖏᓪᓗᓂ** ᐊᒻᒪᓗ **ᑭᓇᑐᐃᓐᓇᒧᑦ ᐊᑐᖅᑕᐅᔪᓐᓇᕐᓗᓂ.** ᐅᒡᕙᓘᓐᓃᑦ ᐲᕈᓐᓇᖅᑕᑎᑦ ᐃᓕᖕᓂᒃ ᑎᑎᕋᖅᓯᒪᔪᑦ ᑕᐃᒃᑯᓇᖓᑦ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᑕᒪᕐᒥᒃ.

ᑭᓯᐊᓂ ᐃᖃᐅᒪᒋᑦ, ᓂᕈᐊᕆᒍᖕᓂ **ᐊᑏᑦ ᐊᑐᖅᑕᐅᔪᓐᓇᕐᓗᓂ** ᐊᒻᒪᓗ ᑕᐃᒪ ᐊᓯᑦᔨᕐᓗᒍ ᐅᒡᕙᓘᓐᓃᑦ ᕿᒪᒍᑎᓗᑎᑦ ᐊᖕᖏᖅᓯᒪᔾᔪᑎᒋᔭᕐᓂᒃ, ᐃᓕᖕᓂᒃ ᑎᑎᕋᖅᓯᒪᔪᑦ ᐃᓛᒃ ᐃᓕᖕᓂᒃ ᐱᓯᒪᔪᑦ ᐃᓄᓕᒫᓂᑦ ᑐᓴᐅᒪᔭᐅᔭᕇᖅᑐᒃᓴᐅᔪᑦ.

ᑕᐃᓐᓇᐅᓯᒪᒍᓂ, ᐃᓕᖕᓂᒃ ᑎᑎᕋᖅᓯᒪᔪᑦ ᐲᖅᑕᐅᔪᓐᓇᖅᑐᑦ ᑖᒃᑯᓇᖓᑦ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᓄᐊᓯᒪᔭᖏᓐᓂᑦ ᑕᐃᒪᓗ ᐊᓯᖕᓂᑦ ᑕᑯᔭᐅᔭᕆᐊᖃᓐᖏᒻᒪᑕ ᑖᒃᑯᑎᒍᑦ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ,

ᑭᓯᐊᓂ ᑖᒃᑯᐊ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᐊᐅᓚᑦᑎᔪᓐᓇᓐᖏᒻᒪᑕ ᖃᓄᐃᓕᔭᐅᓂᖏᑦ ᑎᑎᕋᖅᓯᒪᔪᑦ ᐅᑯᐊᓗ ᑐᓴᖅᑎᑕᐅᓯᒪᔭᕇᖅᑐᑦ ᐃᓄᓕᒫᓄᑦ.

ᕙᐅ. ᐅᓇ ᓱᓕᔪᓂᒃ ᑎᑎᕋᖅᓯᒪᔪᑎᑐᑦ ᐱᓯᒪᔪᖅ ᐊᖕᖏᖅᓯᔾᔪᑎᑐᑦ ᑕᑕᑎᕆᐊᓕᒃᑎᑐᑦ ᐱᓯᒪᖂᔨᒐᓂ!

ᐄ, ᐅᓄᖅᑐᒻᒪᕆᐋᓗᐃᑦ ᖃᐅᔨᒪᔭᕆᐊᖃᖅᑕᑲ ᐃᓗᐊᓂ ᐊᖕᖏᐃᖅᓯᔾᔪᑎᑦ ᑕᑕᑎᕆᐊᓕᖕᓂ.

ᒪᒃᐱᒐᖅ 4 ᐅᓇᑦᑕᐅᖅ ᓇᓗᓇᐃᔭᖅᓯᔪᖅ ᐊᖕᖏᖅᓯᔾᔪᑎ ᑕᑕᑎᕆᐊᓕᒃ ᐅᓇ ᐊᖕᖏᖃᑎᒌᒍᑕᐅᖕᒪᑦ ᐊᕙᑖᓂᑦ ᐃᒡᕕᑦ ᐊᒻᒪᓗ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᐅᑯᐊᓗ ᐊᐅᓚᑕᐅᔪᑦ ᒫᓂᑑᐸ ᒪᓕᒐᖏᓐᓂᒃ ᐊᒻᒪᓗ ᐃᖅᑲᑐᐃᕕᕐᔪᐊᒥᑦ ᑎᓕᔭᐅᓯᒪᒐᒥᒃ.

ᐱᔾᔪᑎᖃᖅᑐᖅ ᐅᕙᓂ ᐅᓇ ᐊᖕᖏᖃᑎᒌᒍᑎᓯ ᐊᒻᒪᓗ ᐱᔭᐅᔪᓐᓇᕐᓂᐊᕐᒪᖔᑕ ᓂᕈᐊᖅᓯᒪᔪᓐᓇᖅᑕᑎᑦ ᐊᐅᓚᑦᑐᓐᓇᕐᓗᒋᑦ ᖃᓄᖅ ᐃᓕᖕᓂᒃ ᑎᑎᕋᖅᓯᒪᔪᑦ ᓱᕋᑦᑎᔭᐅᓂᐊᓐᖏᒻᒪᑕ ᓯᕗᓂᒃᓴᒧᑦ ᐊᑐᖅᑕᐅᓂᐊᕐᒪᑕ. ᐅᓇ ᐊᖕᖏᕈᑎ ᑕᐃᒪᓐᓇᐅᖏᓐᓇᕐᑎᑦᑎᓂᐊᖅᑐᖅ.

ᑕᐃᒪᓗ, ᐅᓇ ᐆᒃᑑᑎᒋᓗᒍ, ᓂᕈᐊᕆᒍᖕᓂ **ᐊᑏᑦ ᐊᑐᖅᑕᐅᔪᓐᓇᓐᖏᓪᓗᓂ** ᐃᓕᖕᓂᒃ ᑎᑎᕋᖅᓯᒪᔪᓂᒃ ᑕᐃᒪᓐᓇᐃᓕᖓᐃᓐᓇᕐᓂᐊᖅᑐᑦ, ᑭᓯᐊᓂ ᐊᓯᑦᔨᕈᒪᒍᖕᓂ ᐊᒻᒪᓗ ᕿᒪᒍᑎᔪᒪᒍᕕᑦ ᐱᓪᓗᒋᑦ ᐃᓕᖕᓂᒃ ᑎᑎᕋᖅᓯᒪᔪᓂ ᐅᒡᕙᓘᓐᓃᑦ ᓂᕈᐊᕈᕕᑦ ᐊᔾᔨᒋᓐᖏᑕᖓᒍᑦ ᐊᑐᕈᓐᓇᕐᒥᔭᕐᓂᒃ.

ᐊᒻᒪᓗ ᐃᓅᔪᓃᖅᓯᒪᓕᕈᕕᑦ, ᐅᓇ ᐊᑐᖅᑕᐅᔪᓐᓇᕐᓂᖓᓂ ᓂᕈᐊᖅᓯᒪᔭᐃᑦ ᑲᔪᓯᓂᐊᖅᑐᖅ ᐃᓕᖕᓂᒃ ᑎᑎᕋᖅᓯᒪᔪᓄᑦ.

ᒫᓐᓇ, ᒪᑐᐃᕐᓚᕗᑦ ᒪᒃᕕᒐᖅ ᐃᖏᖅᓯᓃᑦ.

ᑕᒡᕙᓂ ᒪᒃᐱᒐᖅ 6 ᐊᐱᕆᔭᐅᕗᑎᑦ ᐊᑎᓕᐅᕈᓐᓇᕐᒪᖔᕐᐱᑦ ᐊᖕᖏᖅᓯᔾᔪᑎᖕᓂᒃ ᑎᓴᒪᓂᒃ ᐅᖃᖅᓯᒪᔪᓄᑦ.

ᓯᕗᓪᓕᖅ, ᐅᖃᖅᓯᒪᔪᖅ ᐅᖃᓕᒫᖅᑕᐃᑦ ᐊᖕᖏᖅᓯᔾᔪᑎ ᑕᑕᑎᕆᐊᓕᒃ ᐅᒡᕙᓘᓐᓃᑦ ᐃᓕᖕᓄᑦ ᐅᖃᓕᒫᖅᑕᐅᔪᖅ.

ᐱᖃᑖ, ᐅᖃᖅᓯᒪᔪᖅ ᐊᑎᓕᐅᕆᐊᖃᓐᖏᑕᐃᑦ ᐅᓇ ᑕᑕᑎᕆᐊᓕᒃ. ᓂᕈᐊᕆᒍᖕᓂ ᐊᑎᓕᐅᓐᖏᓪᓗᒍ, ᐃᓕᖕᓂᒃ ᑎᑎᕋᖅᓯᒪᔪᑦ ᑐᓴᕐᑎᑦᑎᔾᔪᑕᐅᔾᔮᓐᖏᑦᑐᑦ ᑖᒃᑯᓄᖓ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᐅᒡᕙᓘᓐᓃᑦ ᑭᓇᑐᐃᓐᓇᒧᑦ, ᐊᒻᒪᓗ ᓱᕋᑦᑎᔭᐅᓂᐊᖅᑐᑦ ᑕᐃᑲᓂ ᓯᑎᐱᕆ 19, 2027.

ᐅᓇ ᐃᖃᐃᑎᑦᑎᔪᑎᒐ ᐃᓕᖕᓄᑦ ᐊᓯᖕᓄᑦ ᑐᓴᖅᑕᐅᑎᓐᖏᑎᑦᑎᔪᓐᓇᖅᑐᑎᑦ ᐃᓕᖕᓂᒃ ᑎᑎᕋᖅᓯᒪᔪᓂᒃ, ᐊᒻᒪᓗ ᖃᓄᐃᓕᐅᕆᐅᖃᕋᑎᒃ ᑐᓴᖅᑕᐅᖁᓐᖏᒃᑯᕕᒋᑦ.

ᐅᓇ ᐱᖓᔪᐊ ᐅᖃᖅᓯᒪᔪᖅ ᐃᓂᒋᓂᐊᖅᑕᖏᑦ ᓂᕈᐊᖅᓯᒪᔭᓯᖅ ᐃᓕᖕᓂᒃ ᑎᑎᕋᖅᓯᒪᔪᑦ ᐊᑐᖅᑕᐅᑲᓐᓂᕐᓂᐊᕐᒪᑕ ᑖᒃᑯᑎᒍᑦ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ.

ᑕᐃᒪᓗ, ᐊᑐᓂ ᐃᓕᖕᓂᒃ ᑎᑎᕋᖅᓯᒪᔪᑦ ᐊᑐᖅᑕᐅᔪᓐᓇᕈᔭᑎᑦ, ᓂᕈᐊᕐᓗᑎᑦ ᓇᓕᐊᑐᐃᓐᓇᖅ **ᐊᑏᑦ ᐊᑐᖅᑕᐅᔪᓐᓇᓐᖏᓪᓗᓂ** ᐅᒡᕙᓘᓐᓃᑦ **ᑭᓇᑐᐃᓐᓇᐅᑉ ᐊᑐᕈᓐᓇᕐᓗᓂᒋᑦ**.

ᐃᑲᔪᕈᓐᓇᖅᐲᑦ ᑐᑭᓯᑎᓪᓗᖓ ᐅᓇ ᐱᖓᔪᖓ ᐅᖃᖅᓯᒪᔪᖅ ᑭᑉᐹᕆᒃᑐᓂ?

ᐅᓇ ᐊᖕᖏᖅᓯᔾᔪᑎ ᑕᑕᑎᕆᐊᓕᒃ ᐃᓱᒪᓕᐊᕈᑎᒃᓴᐃᑦ ᐊᑲᐅᒋᔭᕐᓂᒃ. ᐅᑯᐊ ᐃᓕᖕᓂᒃ ᑎᑎᕋᖅᓯᒪᔪᑦ ᑕᐃᒪ ᐊᑐᖅᑕᐅᓂᐊᖅᑐᑦ ᐊᓯᐅᔾᔭᐃᕐᓗᑎᒃ. ᑖᒃᑯᐊᓗ ᑎᑎᖅᓯᕕᒋᓐᖏᑕᑎᑦ ᑕᐃᒪ ᓱᕋᑦᑎᔭᐅᓂᐊᖅᑐᑦ. ᑕᐃᒪᓐᓇᐅᔪᒪᒍᕕᖅ, ᑎᑎᖅᓯᒍᓐᓇᖅᑐᑎᑦ ᖃᓄᖅ ᐳᖅᑐᓕᕇᓂᑦ ᐊᑐᖅᑕᐅᔪᓐᓇᕐᓂᖏᑦ ᓇᓪᓕᐊᒃ ᐊᔾᔨᒌᓐᖏᑦᑐᓂᑦ ᑎᑎᕋᖅᓯᒪᔪᓂᑦ.

ᑕᐃᒪᓗ ᐊᑎᓕᐅᕆᔭᕆᐊᖃᖅᑐᖓ ᑕᒪᐃᓐᓂᒃ ᑎᓴᒪᑦ ᐅᖃᖅᓯᒪᔪᓂᒃ?

ᑕᐃᒪᓕ, ᐊᑎᓕᐅᕐᓗᑎᑦ ᐊᑕᐅᓯᐊᕐᓗᑎᑦ, ᑕᐃᑲᓂ ᐊᑖᓂ ᒪᒃᐱᒐᖅ 6. ᐅᑯᐊ ᐊᑎᓕᐊᑎᑦ ᑐᑭᖃᖅᑐᑦ ᐊᖕᖏᖅᑕᑎᑦ ᑕᒪᕐᒥᒃ ᑎᓴᒪᑦ ᐅᖃᖅᓯᒪᔪᑦ.

ᑕᐃᒪᓗ ᐅᖃᖃᐅᒐᒪ, ᐊᒥᓲᖕᒪᑕ ᑎᑎᕋᖅᓯᒪᔪᑦ, ᑭᓯᐊᓂᓕ ᑕᐃᒪ ᐅᓇ ᐊᖕᖏᖅᓯᔾᔪᑎ ᑕᑕᑎᕆᐊᓕᒃ, ᐱᒻᒪᕆᐅᕗᖅ ᐃᒡᕕᑦ ᑐᑭᓯᑦᑎᐊᕐᓗᒍ ᖃᓄᖅ ᐊᑎᓕᐅᕆᓂᖅ ᑐᑭᖃᕐᒪᖔᑦ, ᐊᑎᓕᐅᓚᐅᓐᖏᓂᕐᓂ.

**ᒪᒃᐱᒐᖅ 7** ᐊᐱᕆᔪᖅ ᐃᒡᕕᑦ ᓈᓴᐅᑎᖏᓐᓂᒃ ᐊᑎᖓᓂᒡᓗ. ᐃᑲᔪᕐᓂᐊᕐᒪᑦ ᑖᒃᑯᓄᖓ ᐸᐸᑦᓯᔨᓄᑦ ᕿᓂᕐᓗᒍ ᐃᒡᕕᑦ ᐊᑐᓂ ᐱᓂᕐᓗᒃᑕᐅᓂᕋᖅᑐᓂᒃ ᖃᐅᔨᓇᓱᒍᓯᖅ ᐅᒡᕙᓘᓐᓃᑦ ᐊᐃᕙᐅᑎᓐᖏᓪᓗᑎᒃ ᐋᕿᒋᐊᕈᑎᖏᑦ ᑎᑎᖃᑦ,

ᐅᓇ ᑕᑕᑎᕆᐊᓕᒃ ᐊᐱᕆᔪᖅ ᐊᓯᖕᓂᑦ ᐊᑎᕐᓂᒃ ᐊᑐᖅᓯᒪᔭᕐᓂᒃ, ᐅᒡᕙᓘᓐᓃᑦ ᖃᓄᖅ ᑎᑎᕋᖅᑕᐅᓲᖑᖕᒪᖔᑕ ᐊᑎᖅᑎᑦ.

ᐃᒡᕕᑦ ᐊᑐᓂ ᐱᓂᕐᓗᒃᑕᐅᓂᕋᖅᑐᓂᒃ ᖃᐅᔨᓇᓱᒍᓯᖅ ᐅᒡᕙᓘᓐᓃᑦ ᐊᐃᕙᐅᑎᓐᖏᓪᓗᑎᒃ ᐋᕿᒋᐊᕈᑎᖏᑦ ᑎᑎᖃᖏᑦᑕ ᑮᓇᐅᔭᖅᑖᕋᓲᑎᕕᑦ ᓈᓴᐅᑖ ᐊᑲᐅᓛᖑᔪᖅ ᓇᓂᓯᔾᔪᑎᒋᓗᒍ ᐃᔨᖕᓂᒃ ᑎᑎᕋᖅᓯᒪᔪᓂᒃ, ᑭᓯᐊᓂ ᓱᓕ ᐊᐅᓪᓚᖅᑎᓪᓗᒍ ᑕᑕᑎᕆᐊᓕᒃ ᖃᐅᔨᒪᓐᖏᒃᑯᖕᓂ ᓈᓴᐅᑎ.

ᐅᓇ ᑕᑕᑎᕆᐊᓕᒃ ᐊᐱᕆᔪᖅ ᐃᒡᕕᑦ ᐅᖃᓘᑎᑦ ᓈᓴᐅᑎᖏᓐᓂᒃ ᑕᐃᒪᓗ ᐸᐸᑦᓯᔩᑦ ᐅᖃᖃᑎᖃᕐᓂᐊᕐᒪᑕ ᓇᓗᓇᐃᑦᑎᐊᕈᒪᓕᕈᑎᒃ ᐃᑲᔫᑎᓂᐊᖅᑐᓂᒃ ᓇᓗᓇᐃᖅᓯᒐᓱᒡᓗᑎᒃ ᐃᓕᖕᓂᒃ ᑎᑎᕋᖅᓯᒪᔪᓂᒃ.

ᖃᐅᔨᓂᐊᖅᑐᑎᑦ ᐃᓚᖓᓂ ᑎᑎᕋᕆᐊᖃᖅᑕᐃᑦ ᐅᖃᓘᑎᕕᑦ ᓈᓴᐅᑖ ᐊᐱᕆᓂᐊᕐᒥᔪᖅ ᐊᖕᖏᕐᓗᑎᑦ ᐅᒡᕙᓘᓐᓃᑦ ᐋᒃᑳᕐᓗᑎᑦ ᑖᓐᓇ ᐸᐸᑦᓯᓕᓂᑦ ᐅᖃᓗᖁᔨᐅᒋᐊᖃᕐᒪᖔᑦ.

ᑐᓴᖅᑕᐅᔭᕆᐊᖃᓐᖏᑎᑦᑎᓂᖅ ᐱᒻᒪᕆᐅᔪᖅ, ᑕᐃᒪᓗ ᐅᑯᐊ ᐸᐸᑦᓯᔩᑦ ᐃᖅᑲᓇᐃᔭᖅᑎᖏᑦ ᐅᖃᓗᒐᓱᓕᕈᑎᒃ ᐃᓕᖕᓄᑦ, ᐅᖃᓗᖁᔨᓂᐊᖅᑐᑦ ᑭᓯᐊᓂ ᑎᑎᕋᖅᓯᒪᑦᑎᐊᕈᓂ ᑕᒡᕙᓂ ᑕᑕᑎᕆᐊᓕᖕᒥ ᖃᓄᐃᒃᓴᓐᖏᓂᕐᓂᒃ ᐅᖃᓗᖁᔭᐅᒍᕕᑦ ᑖᒃᑯᓄᖓ.

ᐊᒻᒪᓗ ᑕᐃᒫ? ᐊᑎᓕᐅᕆᐊᖃᕐᒥᔪᖔ?

ᐄ, ᐊᑎᓕᐅᕐᓗᒍ. ᐊᑖᓂ ᓂᕈᖅᓯᒪᔪᓐᓇᖅᑕᑎᑦ ᓱᕋᑦᑎᔭᐅᖁᓐᖏᒃᑯᕕᒋᑦ ᐃᓚᖏᑦ ᐅᒡᕙᓘᓐᓃᑦ ᑕᒪᕐᒥᒃ ᐃᓕᖕᓂᒃ ᑎᑎᕋᖅᓯᒪᔪᑦ ᑖᒃᑯᓄᖓ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ ᑕᒡᕙᓂ ᐊᑎᓕᐅᕐᕕᒋᓗᒍ ᑕᑕᑎᖅᑕᐃᑦ*.*

ᑕᐃᒪᓗ ᑕᑕᑎᕆᔪᖅ ᐊᑎᓕᐅᕈᓂ ᑎᑎᑐᐃᓐᓇᕐᓗᒍ ᐊᑎᓕᐅᓪᓚᑖᓐᖏᓪᓗᓂ, ᑕᑯᔪᒥᒃ ᑕᐃᒪ ᐊᑎᓕᐅᖅᑐᖃᕆᐊᖃᕐᒥᔪᖅ ᐊᓯᐊᒍᑦ ᑭᑉᐹᕆᒃᑐᒥ. ᐊᑎᓕᐅᓪᓚᑖᕈᖕᓂ, ᑕᐃᒪᓗ ᐊᑎᓕᐅᖅᓯᒪᓐᖏᓪᓗᓂ ᑖᓐᓇ ᑕᑯᓯᒪᔪᖅ.

ᐊᒻᒪᓗ ᑕᐃᒪ ᐱᔭᕇᖅᐳᖓ?

ᐄ, ᑭᓯᐊᓂ ᐱᔾᔪᑎᒋᓪᓗᒍ ᑐᓂᒐᕕᖓ ᐊᖕᖏᖅᓯᔾᔪᑎᖕᓂᒃ ᑎᑎᕋᖅᖢᑎᑦ, ᓱᓕ ᐱᔭᕇᕆᐊᖃᖅᑕᐃᑦ ᐊᒻᒪᓗ ᐊᑎᓕᐅᕐᓗᒍ ᐊᖕᖏᖅᓯᔾᔪᑏᑦ ᑕᑕᑎᕆᐊᓕᒃ ᑖᒃᑯᐊᓄᖓ ᐸᐸᑦᓯᔨᒃᑯᓄᑦ.

ᑕᐃᒪᓐᓇᐅᔪᓐᓇᖅᑐᑎᑦ ᐊᐅᓪᓚᖅᑎᓪᓗᒋᑦ ᑎᑎᖃᒃᑯᕕᒃᑯᑦ, ᖃᕆᓴᐅᔭᒃᑯᑦ ᐅᒡᕙᓘᓐᓃᑦ ᓱᒃᑲᔪᒃᑯᑦ.

ᖁᔭᓐᓇᒦᒃ ᐊᒃᓱᒻᒪᕆᐋᓗᒃ ᐃᓂᖃᕐᑎᑦᑎᒐᕕᑦ ᑕᒪᓐᓇ ᐅᖃᐅᓯᕆᓪᓗᒍ. ᒫᓐᓇ ᐊᒥᓱᓂᒃ ᖃᐅᔨᒪᓕᖅᑐᖓ ᐃᓱᒪᒋᔭᕆᐊᖃᖅᑕᓐᓂᒃ ᓂᕈᐊᖅᑎᓯᓚᐅᓐᖏᓐᓂᓂ ᐱᔾᔪᑎᒋᓪᓗᒋᑦ ᐅᕙᓐᓂᒃ ᑎᑎᕋᖅᓯᒪᔪᑦ ᐊᒻᒪᓗ ᖁᕕᐊᓱᒃᑐᖓᖃᐅᔨᒪᓕᕋᒪ ᐃᑲᔪᖅᑕᐅᔪᓐᓇᖅᑐᖓ ᑕᐃᒪᓗ ᐊᓯᖏᓐᓂᒃ ᐊᐱᖁᑎᒃᓴᖃᕈᒪ.

ᐊᐱᖁᑎᒃᓴᖃᕈᕕᑦ ᐱᔾᔪᑎᒋᓪᓗᒋᑦ ᐃᒡᕕᑦ ᐊᑐᓂ ᐱᓂᕐᓗᒃᑕᐅᓂᕋᖅᑐᓂᒃ ᖃᐅᔨᓇᓱᒍᓯᖅ ᐊᒻᒪᓗ ᐊᐃᕙᐅᑎᓐᖏᓪᓗᑎᒃ ᐋᕿᒋᐊᕈᑎᖏᑦ ᑎᑎᖃᖏᑦ, ᐅᒡᕙᓘᓐᓃᑦ ᐅᕙᑦᑎᓂᒃ ᐊᐅᓪᓚᕐᑎᑦᑎᖁᔨᒍᕕᑦ ᐃᓕᖕᓄᑦ ᑕᑕᑎᕆᐊᓕᖕᓂᒃ ᐊᑐᕐᓂᐊᖅᑐᓂᒃ ᑕᕐᕋᖏᓐᓂᒃ ᐱᔪᓐᓇᖅᓯᔾᔪᑎᒋᓂᐊᖅᑕᑎᑦ ᐃᓕᖏᓄᑦ ᐊᐅᓪᓚᖅᑎᑕᐅᓗᑎᒃ, ᐅᒡᕙᓘᓐᓃᑦ ᐊᖏᕐᓯᔾᔪᑏᑦ ᑕᑕᑎᖅᓯᒪᔪᖅ ᓱᕋᒃᑕᐅᖁᓇᒋᑦ ᐊᑐᖅᑕᐅᖁᓪᓗᒋᑦ ᐃᓕᖕᓂᒃ ᐊᑐᓂ ᐱᓂᕐᓗᒃᑕᐅᓂᕋᖅᑐᓂᒃ ᖃᐅᔨᓇᓱᒍᓯᖅ ᑎᑎᕋᖅᓯᒪᔪᑦ ᑖᒃᑯᓄᖓ ᑲᓇᑕᒥ ᐃᓂᖃᕐᕕᖓᑦ ᑭᒡᓕᓯᓐᓂᐊᖅᑎᒃᑯᑦ, ᐅᖃᓗᒡᓗᑎᑦ:

**1-877-635-2648**

ᐅᒡᕙᓘᓐᓃᑦ ᖃᐅᔨᒋᐊᕐᕕᒋᓗᒍ ᐃᑭᐊᕿᕕᒃᑯᑦ:

**MyRecordsMyChoice.ca**

ᐅᖃᓗᒍᓐᓇᕐᒥᔪᑎᑦ ᐃᑲᔪᕈᓐᓇᖅᑐᓄᑦ ᐅᖃᓘᑎᕗᑦ

ᐊᓪᓚᐃᑦ ᑲᓇᑕᒥ ᑲᑐᔾᔨᖃᑎᒌᖏᑦ ᐊᑭᖃᕆᐊᖃᓐᖏᑦᑐᖅ ᐅᓇ 1-833-212-2688

ᐃᓄᖕᓄᑦ ᑭᒡᒐᖅᑐᖅᑎ ᐊᑭᖃᕆᐊᖃᓐᖏᑦᑐᖅ ᐅᓄᓐᖏᑦᑐ ᐅᖃᓘᑎᖏᑦ ᐅᖃᓗᒡᕕᒋᔪᓐᓇᖅᑕᑎᑦ

ᐃᓅᕕᐊᓗᐃᑦ, ᐅᖃᓗᒡᓗᓯ 1-867-777-7098. ᐅᒡᕙᓘᓐᓃᑦ ᐅᖃᓗᒡᓗᑎᑦ ᒪᑭᕕᒃ ᐊᑭᖃᕆᐊᖃᓐᖏᑦᑐᖅ ᐅᖃᓗᑎᖓᑦ 800-369-7052.

ᐊᒻᒪᓗ ᐃᖃᐅᒪᓗᑎᑦ ᐅᑯᐊ ᐃᑲᔪᖅᑎᑦ ᓴᓇᔨᕗᑦ ᑭᐅᓯᔪᓐᓇᕐᒥᔪᑦ ᐃᒡᕕᑦ ᐊᐱᖁᑎᖏᓐᓂᒃ ᐊᒻᒪᓗ ᐃᑲᔪᕐᓗᑎᒃ ᐃᓕᖕᓂᒃ ᐱᔭᕇᕋᓱᒡᓗᒋᑦ ᑕᑕᑎᕆᐊᓕᑦ. ᑕᒪᑐᒥᖓ ᐊᑐᓂ ᐱᓂᕐᓗᒃᑕᐅᓂᕋᖅᑐᓂᒃ ᖃᐅᔨᓇᓱᒍᓯᖅ ᑎᑎᖃᓂᒃ ᖃᐅᔨᒋᐊᑲᓐᓂᕈᒪᒍᕕᑦ, ᐊᓪᓚᐃᑦ ᑲᓇᑕᒥ ᑲᑐᔾᔨᖃᑎᒌᑦ, ᐊᒻᒪᓗ ᓄᓇᓕᖕᓂ ᕼᐋᒻᓚᒃᑯᑦ ᑎᑎᕋᕐᕕᖏᑦ, ᐃᑲᔪᕈᓐᓇᖅᑐᑦ ᐅᖃᖃᑎᒋᔪᓐᓇᕐᓗᒍ ᓴᓇᔨᕗᑦ ᐃᒡᕕᑦ ᓄᓇᖓᓄᑦ.

ᑐᑭᓯᒋᐊᑲᓐᓂᕈᓐᓇᖅᑐᑎᑦ ᑕᒪᑐᒥᖓ ᑲᓇᑕᒥ ᐃᓂᖃᕐᕕᖓ ᑭᒡᓕᓯᓐᓂᐊᖅᑎᒃᑯᑦ, ᐅᖃᓗᒡᓗᑎᑦ ᐊᑭᖃᕆᐊᖃᓐᖏᑦᑐᖅ ᐅᓇ:

**1-855-415-4534**

ᐅᒡᕙᓘᓐᓃᑦ ᐅᖃᓕᒫᕐᕕᒋᓗᒍ ᐅᓇ ᑲᓇᑕᒥ ᐃᓂᖃᕐᕕᐅᔪᖅ ᑭᒡᓕᓯᓐᓂᐊᖅᑎᒃᑯᑦ ᖃᕆᓴᐅᔭᖃᕐᕕᖓ:

[**nctr.ca/archives.php**](http://nctr.ca/archives.php)

ᐊᓪᓚᐃᑦ ᑲᓇᑕᒥ ᑲᑐᔾᔨᖃᑎᒌᖏᑦ

ᐃᓄᐃᑦ ᐊᐅᓚᑦᓯᔨᖏᑦ [ᓇᓗᓇᐃᕆᐊᓕᒃ]

ᑕᐃᒪᓗ ᐋᓐᓂᐊᒍᕕᑦ ᐅᒡᕙᓘᓐᓃᑦ ᐊᒃᓱᕈᓗᐊᓕᕈᕕᑦ ᐱᔾᔪᑎᒋᓪᓗᒍ ᐃᓕᓐᓂᐊᕆᐊᖅᑎᑕᐅᓯᒪᓚᐅᖅᓃᑦ ᐊᑐᖅᓯᒪᔭᕐᓂᒃ, ᐊᑏ ᐅᖃᓗᒡᓗᑎᑦ ᐊᑭᖃᓐᖏᑦᑐᖅ ᒪᑐᐃᖓᔪᖅ 24 ᐃᑲᕐᕋᓄᑦ ᐅᖃᓪᓚᒡᕕᒋᔪᓐᓇᖅᑕᑎᑦ ᐅᓇ ᐅᖃᓘᑖ:

**1-866-925-4419**

**ᒫᓐᓇ ᐃᒪᓐᓇᐃᓕᖓᔪᖅ:**

**ᐅᓇ ᑐᓴᒐᒃᓴᖅ ᑕᕆᔭᒐᒃᓴᐅᓪᓗᓂ ᐱᓯᒪᔪᖅ ᐃᓕᓐᓂᐊᕆᐊᖅᑎᑕᐅᕙᓚᐅᖅᑐᑦ ᐃᓱᒪᓕᐅᕆᔨᑦ ᐸᐸᑦᓯᔨᑦ, ᐅᑯᐊᓗ ᐱᓕᕆᐊᕇᓐᓇᕐᓂᐊᖅᑕᖏᑦ ᑖᓐᓇ ᑕᕐᕆᔭᒐᒃᓴᖅ ᓴᕿᑕᐅᓚᐅᕐᓂᖓᓂᑦ. ᐅᑯᐊ ᐸᐸᑦᓯᔨᑦ ᐱᔭᕇᖅᓯᒪᓕᖅᑐᑦ ᒫᓐᓇ ᓴᓇᔭᒥᖕᓂᒃ**

**ᐃᑲᔪᖅᑐᑦ ᑐᒃᓯᕋᐅᑎᓂᒃ, ᐱᓕᕆᔭᕆᐊᓕᖕᓂᒃ ᑕᑕᑎᖅᑕᐅᓯᒪᔪᓂᒃ, ᐊᒻᒪᓗ ᑐᓴᕐᑎᑦᑎᖃᑦᑕᖅᑐᑦ ᐱᔾᔪᑎᒋᓪᓗᒍ ᐃᓄᒃ ᖃᐅᔨᓴᖅᑕᐅᕙᓪᓕᐊᓂᖓ ᐊᒻᒪᓗ ᐊᓯᐊᒎᕐᕕᒋᔪᓐᓇᕐᒥᔭᖏᑦ ᐊᐃᕙᐅᑎᒋᓗᒋᑦ ᐃᓱᒪᓕᐊᒃᓴᐃᑦ ᓱᓕ ᐊᑐᐃᓐᓇᐅᔪᑦ ᑕᒡᕙᖓᑦ ᐃᐱᖅ ᐃᖃᖅᑐᖅᑕᐅᑎᑦᑎᓂᖓ ᐱᔨᑦᑎᕋᖅᑎᑦ ᑲᓇᑕ ᑎᒥᖓ ᑖᒃᑯᓄᖓ ᖃᐅᔨᓴᖅᑕᐅᕙᓪᓕᐊᔪᒪᓗᓂ ᐆᒃᑐᕈᑎᑦ ᐅᖃᓘᑎ ᑐᓴᒐᒃᓴᐅᔪᑦ:**

**ᐊᑭᖃᕆᐊᖃᓐᖏᑦᑐᖅ ᑖᓐᓇ 1-877-635-2648 ᐊᒻᒪᓗ ᖃᕆᓴᐅᔭᒃᑯᑦ ᐅᕙᓂ** [**www.myrecordsmychoice.ca**](http://www.myrecordsmychoice.ca)**.**